Kesan Data Pekerjaan, USD/CAD Gelongsor Jatuh Bawah $1.3400

Pasaran telah menyaksikan reaksi suram terhadap terbitan laporan data pekerjaan NFP Amerika Syarikat (AS) pada Jumaat lalu yang membuatkan US dolar ketara melemah.
Turut diterbitkan bersama adalah laporan data pekerjaan yang memaparkan bacaan cemerlang untuk bulan Disember dan telah memberi impak positif terhadap dolar Kanada.
Pertambahan pekerjaan di Kanada telah melonjak tinggi sehingga 104,000 ketika pasaran menjangkakan pertambahan yang rendah hanya sekitar 5,500, mengatasi bacaan bulan sebelumnya pada 10,100.
Sementara kadar pengangguran di Kanada telah susut ke paras 5.0% daripada 5.1% sebelum ni, meleset berbanding jangkaan untuk meningkat ke paras 5.2%.
Oleh itu, dolar Kanada telah memaparkan pergerakan yang kukuh di samping US dolar yang terus bergerak lemah sehingga dagangan bersambung di awal minggu ini.
Carta harga pasangan mata wang USD/CAD jika diperhatikan pada Jumaat lalu telah pamerkan penurunan dari paras ketinggian 1.36600 sehingga melepasi zon sokongan harga pada 1.35000.
Walaupun momentum sedikit kendur di awal minggu semalam, namun penurunan harga masih diteruskan sehingga mencecah sekitar 1.33600.
 Kemudian harga mendatar di antara paras tersebut dengan rintangan adalah pada 1.34000 sehingga bersambung ke sesi Asia dan Eropah hari ini (Selasa).
Pergerakan harga yang masih berada di bawah halangan Moving Average 50 (MA50) pada rangka masa 1 jam di carta USD/CAD tersebut akan memberi jangkaan trend bearish akan diteruskan harga.
Penurunan lanjut dilihat akan menuju sekitar 1.33000 terlebih dahulu sebelum ke sasaran zon support yang berada lebih rendah iaitu pada 1.32000.
Namun jika lonjakan harga berlaku melepasi paras 1.34000 dan turut menembusi halangan MA50, pelabur akan berjaga-jaga dengan petunjuk awal perubahan trend semula.
Kenaikan jika diteruskan akan menguji paras 1.35000 yang akan menjadi zon SBR (support become resistance) terbaru buat harga sebelum mensasarkan semula ke 1.36600 sebelum ini.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keyakinan Perniagaan Australia Kukuh Pada Bulan Disember

National Australia Bank (NAB) telah mengeluarkan laporan indeks keyakinan perniagaan bulan Disember pada hari Selasa. Indeks keyakinan perniagaan meningkat 4 mata kepada +11 mata pada bulan Disember. Bacaan ini merupakan rekod tertinggi sejak Julai 2017, walaupun sedikit tersasar daripada jangkaan penganalisis.
Hal ini menunjukkan keadaan perniagaan kekal stabil. Peningkatan ini juga didorong oleh pengukuhan ekonomi global.
 Ketua ekonomi NAB, Alan Oster berpendapat keyakinan dan keadaan perniagaan yang stabil akan menggalakkan pelaburan.
Jualan dan keuntungan juga menunjukkan pertumbuhan pada bulan Disember. Namun pertumbuhan pekerjaan masih lagi bertumbuh perlahan. Indeks pekerjaan menunjukkan pertumbuhan perlahan dalam sekitar 240,000 setahun.
Menurut, Alan Oster, peningkatan kadar faedah sukar untuk berlaku, kecuali kadar pekerjaan dan kadar upah menunjukkan pertumbuhan.


Ini Jangkaan Pergerakan GBP/USD Di Awal Minggu

Matawang Pound Sterling terus bergerak di bawah tekanan dengan jangkaan peningkatan arahan sekatan pergerakan yang semakin meningkat di United Kingdom (UK).
Perdana Menteri UK Boris Johnson sedang mempertimbangkan langkah untuk sekatan lebih ketat ekoran mereka sedang melihat gelombang terbaru semakin menghampiri.
Dengan krisis pandemik yang masih memberi kesan buruk, Menteri Kewangan UK Rishi Sunak bakal melanjutkan program pinjaman sokongan perniagaan untuk terus menyokong aktiviti ekonomi.
Selain itu juga, perjanjian Brexit kekal menjadi salah satu faktor yang membimbangkan pelabur.
Pergerakan harga bagi pasangan matawang GBP/USD bergerak mendatar dalam julat 1.30000-1.29000 pada minggu lalu dengan kedua-dua matawang yang berisiko.
Matawang US dolar yang turut bergerak lemah dalam pasaran masih menyekat harga untuk turun lebih rendah.
 Namun berkemungkinan harga tidak mampu bertahan lebih lama dan dengan jangkaan Pound akan kekal lemah, harga boleh turun lebih rendah melepasi zon RBS (resistance become support) di bawah 1.29000.
Penurunan seterusnya bakal menuju zon support pada 1.27600 yang dicecah harga pada dagangan 2 minggu ayng lalu sebelum harga membuat kenaikan semula.
Namun jika pada minggu ini US dolar mengalami penjualan yang lebih ketara, harga berkemungkinan akan berjaya membuat kenaikan melepasi paras rintangan 1.30000 yang juga dilihat berada pada zon SBR (support become resistance).
Kenaikan lebih tinggi akan menuju pula ke zon SBR seterusnya di sekitar bawah paras 1.32000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kami Senaraikan 10 Tabiat Orang Berjaya. Anda Ada Tambahan?

Untuk menjadi seorang yang berjaya, kekuatan mental mestilah pada tahap maksima. Perjalanan seorang trader sangat berliku.
Selain daripada belajar daripada buku, pengalaman juga menjadi guru yang sangat bagus untuk mengecap kejayaan sebagai seorang trader.
Selain daripada itu meneliti kejayaan orang yang sudah berjaya, tidak kira seorang trader, usahawan mahupun seorang yang bekerja juga boleh dijadikan sebagai rujukan dan kajian resepi kejayaan.
Dalam artikel ini akan disenaraikan 10 tabiat orang yang berjaya.
#1 Minat dan keinginan yang mendalam memainkan peranan penting untuk anda mencapai apa yang anda mahukan. Bukan sekadar angan kosong tapi angan yang ditemani dengan usaha.
#2 Melabur pada diri sendiri menjadi nadi utama dalam berusaha untuk berjaya. Belajar, sama ada belajar sendiri, berguru atau apa sahaja medium pembelajaran, ia sentiasa menjadi pelaburan paling mahal.
#3 Usaha tanpa henti bakal membantu anda mendapatkan apa yang anda mahukan. Buat yang terbaik walaupun sesuatu perkara itu sangatlah kecil.
 #4 Pembelajaran tanpa henti adalah urutan kepada pelaburan terhadap diri sendiri. Ramai orang mampu untuk belajar, tapi tidak ramai yang boleh belajar secara konsisten. Sentiasa tambah ilmu dengan membaca buku atau cara lain.
#4 Analisa SWOT iaitu Strengths (kekuatan), Weakness (kelemahan), Opportunity (peluang) dan Threat (penghalang) adalah analisa yang wajib bagi tiap proses.
#5 Tolong orang lain akan menolong diri anda sendiri.
#6 Networking menjadi salah satu kunci atau jalan pintas untuk belajar dan juga untuk mengembangkan apa saja yang diinginkan.
#7 Baca, baca dan baca menjadi rutin mereka yang berjaya. Lihat Billionaire #1 dunia, Bill Gates, setiap minggu ada saja bahan bacaan terbarunya.
#8 Gaya hidup sihat akan membawa kepada badan yang sihat, otak yang cerdas dan akan menjadikan diri sendiri sangat aktif dan tidak mudah penat dan mengalah untuk berjaya.
#9 Sentiasa mengikut resmi padi makin berisi makin tunduk. Jadilah seorang yang rendah diri dan sentiasa hormati orang lain.
#10 Buang perkataan ‘mengalah’ bakal merubah hidup anda secara total dan anda akan mampu mencapai kejayaan.


Noh! Inflasi AS ‘Bantai’ USD Separuh Mati!

Penurunan lebih rendah dalam kadar inflasi Amerika Syarikat pada bulan Julai telah mendorong junaman parah raja mata wang US dolar.
Terbaharu, indeks harga pengguna (CPI) meningkat 8.5% tahun ke tahun pada bulan lalu, meleset daripada jangkaan untuk kenaikan 8.7% susulan peningkatan 9.1% yang dicatatkan pada bulan Jun.
Hal ini menunjukkan bahawa langkah kenaikan kadar faedah yang agresif oleh Federal Reserve (Fed) telah mula memberi kesan kepada tekanan harga.
Bagaimanapun, pelabur masih terikat dengan tindak balas kadar faedah bank pusat walaupun telah mengurangkan jangkaan untuk kenaikan 75 mata asas ketiga berturut-turut pada September.
Sebaliknya, pasaran kini melihat Federal Reserve mungkin akan melaksanakan peningkatan lebih perlahan iaitu sebanyak 50 mata asas.
 Ini disokong kenyataan Presiden Fed, Charles Evans yang memberitahu beliau tidak melihat bahawa kenaikan oleh bank pusat itu telah berakhir, sebaliknya menjangkakan kadar dana akan meningkat sehingga 4%.
Beliau juga menjangkakan kadar faedah akan meningkat pada tahun ini dan seterusnya.
Susulan kejatuhan US dolar, kebanyakan mata wang utama lain melonjak lebih tinggi seiring dengan pasaran saham global yang didorong oleh kelegaan pasaran bahawa tekanan harga telah mulai mereda.
Antara mata wang yang berprestasi paling baik adalah dolar Aussie dan kiwi yang melonjak ke paras tertinggi satu bulan.
Peningkatan ini turut diikuti oleh dagangan euro dan pound walaupun kedua-dua mata wang itu kembali mengurangkan sedikit keuntungan pada sesi Asia.


Pengeluar Kedua Terbesar OPEC ini Dilaporkan Telah Mula Mengurangkan Bekalan!

Harga minyak mentah mula pulih dalam sesi Asia berikutan penurunan jumlah eksport pada bulan Disember oleh Iraq ke pelabuhan selatan di Basra. Iraq juga dijangka akan menurunkan jumlah bekalan di utara yang juga sebahagian dari usaha untuk mengurangkan bekalan yang telah dicapai oleh OPEC.
Menurut sumber, Iraq yang juga pengeluar kedua terbesar bagi OPEC menyalurkan bekalan minyak mentah kepada tiga penapis di Asia dan Eropah.
Dalam sesi ini, minyak mentah bagi penghantaran Februari di NYMEX meningkat sebanyak 0.12 peratus kepada $52.02 setong. Di ICE London, minyak Brent pula didagang menaik sebanyak 0.07 peratus kepada $54.81 setong.
Dalam masa yang sama, Institut Petroleum Amerika akan mengeluarkan laporan inventori minyak mentah untuk minggu lepas pada lewat hari ini. Angka ini juga diikuti dengan laporan rasmi yang akan dikeluarkan oleh Jabatan Tenaga AS pada Rabu.
Semalam, harga minyak jatuh menjunam selepas pertambahan aktiviti penggerudian AS dijangka akan mengganggu perjanjian pembekuan bekalan oleh OPEC dan beberapa pengeluar utama sebelum ini.
 Menurut pembekal perkhidmatan medan minyak Baker Hughes, bilangan pelantar penggerudian minyak di AS meningkat sebanyak 4 hingga 529 buah pelantar, sekali gus mencatat peningkatan terbesar buat kali ke sepuluh berturut-turut dalam tempoh setahun.
Sesetengah penganalisis juga memberi amaran bahawa perhimpunan keuntungan minyak mentah baru-baru ini hanya akan merugikan diri sendiri kerana ia akan menggalakkan lebih banyak aktiviti cari gali oleh penggerudi di Amerika Syarikat.
Peniaga minyak mentah juga memantau dari semasa ke semasa proses perjanjian pembekuan bekalan yang telah dirancang sebelum ini bagi membendung isu lebihan bekalan dan menolak harga ke paras yang lebih tinggi.
Bekalan global perlu dikurangkan hampir 2 peratus atau kira-kira 1.8 juta tong sehari yang bermula bulan ini.
Data PPI China Meningkat Pada Kadar Terpantas dalam Tempoh 5 Tahun!


EUR/USD Menjunam 100 Pips Menjelang NFP!

Semakin rancak menuju penghujung minggu, US dolar yang dijangkakan bergerak lemah berjaya pamerkan prestasi cemerlang menjelang laporan data pekerjaan NFP Amerika Syarikat (AS) untuk bulan Mei pada sesi New York malam ini.
Data-data ekonomi yang diterbitkan dilihat terus memberi isyarat pemulihan ekonomi yang baik di Amerika Syarikat.
Selepas data tinjauan ISM sektor pembuatan AS yang diterbitkan pada Selasa catat bacaan meningkat, bacaan data sektor perkhidmatan yang diterbitkan semalam juga meningkat merekodkan paras tertinggi sepanjang masa.
Malah data bagi tuntutan pengangguran AS telah susut di bawah paras 400,000, terendah untuk tempoh 14 bulan sekaligus memberikan isyarat positif terhadap data pekerjaan yang bakal diterbitkan.

Seperti yang diperhatikan pada carta harga utama pasangan mata wang EUR/USD semalam, harga jelas membuat penurunan setelah pengukuhan US dolar kembali mendominasi memberi tekanan terhadap mata wang utama lain dalam pasaran.
Setelah harga gagal tembusi zon rintangan 1.22500 seperti minggu lalu, zon harga pada 1.21800-1.21500 dilihat sebagai zon yang akan menyokong semula kenaikan harga.
 Sebaliknya, harga telah tembus zon tersebut mencecah ke paras 1.21170 pada sesi New York semalam untuk mencatatkan paras terendah mingguan terbaru.
Penurunan lebih rendah dijangkakan untuk menguji pula zon tumpuan seterusnya pada 1.20900-1.20600.
Dan sekiranya laporan NFP diterbitkan dengan angka memberangsangkan dan terus mengukuhkan nilai US dolar, harga boleh menjunam lebih rendah melepasi zon tersebut.
Namun jika sebaliknya yang berlaku, kenaikan harga akan menguji semula zon 1.21800-1.21500 yang kini menjadi rintangan buat harga yang perlu dilepasi.
Kenaikan lebih tinggi sekali lagi akan menguji zon rintangan 1.22500 untuk meneruskan kenaikan ke paras ketinggian terbaru.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Boleh Ke Harga Emas Tembus $1,875 Pula?

Pergerakan harga emas pada minggu ini memuaskan hati para pelabur apabila terus menepati ramalan untuk mengekalkan peningkatan nilainya.
Dapat dilihat pada carta harga XAU/USD yang mengukur nilai emas berbanding US dolar meneruskan kenaikan sejak awal minggu selepas berjaya melonjak dari paras 1850.00.
Namun, momentum kenaikan harga dilihat lebih perlahan pada dagangan semalam selepas memaparkan pergerakan yang lebih mendatar di bawah paras rintangan 1875.00 yang berjaya dicapai.
Pun begitu, harga masih dilihat bergerak pada trend bullish dengan pergerakan di atas paras sokongan Moving Average 50 (MA50) pada rangka masa 1 jam di carta XAU/USD.
Kenaikan harga emas terus didorong oleh faktor penyusutan US dolar yang berterusan bersambung pada awal minggu ini.
Penyusutan US dolar bakal berterusan ekoran kewaspadaan pelabur menjelang laporan minit mesyuarat FOMC yang akan diterbitkan pada awal pagi Khamis.
Namun, pelabur perlu berwaspada sekiranya US dolar kembali kukuh semula. Hasil perbendaraan Amerika Syarikat (AS) yang mula menunjukkan kenaikan boleh menjadi faktor menyokong pengukuhan semula US dolar.
 Sekiranya harga susut, paras sokongan terhampir adalah pada 1850.00 untuk harga kembali semula pada paras lonjakan di awal minggu tersebut.
Untuk penurunan yang lebih rendah diteruskan, harga boleh jatuh semula sehingga ke paras 1800.00 yang merupakan zon RBS (resistance become support) terbaru.
Namun jika harga berjaya melonjak meneruskan trend bullish, melepasi paras rintangan 1875.00 seterusnya akan mensasarkan ke paras ketinggian terbaru harga emas pada 1900.00.
Kenaikan ke paras tersebut akan mencatatkan paras tertinggi harga emas dicapai untuk tempoh 4 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kedudukan Terkini Matawang Dalam Sesi Dagangan New York, GBP Susut Ke Paras Terendah!

Matawang US dolar mencatat paras tertinggi dalam temph 2 bulan pada awal dagangan berbanding matawang pound berikutan kekhuatiran pasaran terhadap ‘hard’ Brexit.
Matawang pound jatuh kepada paras terendah 3 tahun lalun berbanding US dolar selepas salah seorang watak penting dalam pentadbiran baru UK, Michael Gove memuat kenyataan bertulis bahawa benar-benar terdapat kemungkinan bahawa UK akan berundur dariapda Kesatuan Eropah tanpa perjanjian pada Oktober 31.
Namun hal sebaliknya bagi Perdana Menteri Boris Johnson yang mengatakan sebelum ini berkali-berkali bahawa kemungkinan UK akan berundur daripada EU tanpa perjanjian adalah 1 dalam sejuta.
 Setakat jam 10.10 p.m, matawang pound berada pada paras 1.2266 berbanding US dolar jatuh hampir 1%. Euro/GBP naik melebihi 1% dan kini pada paras 0.9074.
Indeks US dolar yang mengukur kekuatan greenback berbanding enam matawang utama didagangkan kukuh pada paras 97.812, walaupun jatuh dari paras tertinggi harian. Hal ini masih didorong oleh sentimen pasaran pada hari Jumaat lepas.
Pada minggu ini pasaran akan memberi tumpuan pada mesyuarat Federal Reserve dan BoJ pada 31 dan 30 Julai.


USD/CAD Bakal Pamer Pergerakan Drastik Harga Sebentar Lagi?

Harga minyak mentah diniagakan meningkat setelah Pertubuhan Negara-negara Pengeksport Petroleum (OPEC) dan sekutu yang diketuai Rusia dikenali sebagai OPEC+ telah bercadang untuk laksanakan tindakan pengurangan bekalan sehingga 600,000 tong sehari.
Tindakan tersebut adalah susulan untuk mengimbangi harga minyak yang mengalami kejatuhan akibat ancaman wabak Coronavirus yang menjejaskan permintaan dari China.
Namun begitu, matawang dolar Kanada tidak menunjukkan reaksi yang ketara walaupun minyak mentah merupakan eksport terbesar Kanada.
Ini adalah disebabkan pelabur turut berwaspada menantikan keputusan laporan data pekerjaan Kanada pada malam ini yang akan diterbitkan bersama data NFP Amerika Syarikat.
Meneliti pergerakan harga pada carta pasangan matawang USD/CAD, harga menguji paras resistance pada ketinggian 1.33000 sepanjang minggu ini namun masih gagal melepasi ke paras lebih tinggi.
Paras resistance tersebut dicapai pada Isnin lalu yang merupakan paras tertinggi sejak dagangan Disember 2019.
 Harga mendatar di garisan Moving Average 50 (MA50) untuk isyarat arah pergerakan harga yang lebih jelas.
Jika harga berjaya melonjak melepasi resistance 1.33000, harga bakal mencatatkan paras ketinggian terbaru berkemungkinan menuju paras 1.33800.
Paras ketinggian tersebut terakhir kali diuji pada Ogos 2019 dan juga dilihat sebagai zon SBR (support become resistance) pada carta USD/CAD bagi skala pergerakan yang lebih besar.
Sebaliknya jika harga membuat penurunan semula, paras-paras tumpuan seperti support 1.32700 dan zon RBS (resistance become support) 1.32400 antara destinasi penurunan yang terdekat.
Penurunan lebih rendah bakal menuju semula zon RBS 1.32000 atau pada 1.31600.
Lihat gambar carta pasangan matawang USD/CAD di bawah untuk rujukan analisis teknikal anda.


Analisis Teknikal USD/JPY – Timeframe H1 – 23/10/2018

Sentimen yang dilihat sedikit berisiko dalam pasaran memberi kelebihan kepada matawang USD di mana pada dagangan semalam USD didagangkan lebih kukuh berbanding Yen. Berdasarkan indicator Moshed Magic Line, harga membuat kenaikan dari paras Magic Pivot semalam melepasi paras resistance MagicR1 namun tidak berjaya mencapai paras resistance MagicR2 sebelum menutup harga di sekitar paras 112.800.
Namun, pada sesi pasaran Asia hari ini, harga mula menunjukkan penurunan sehingga harga turun melepasi paras Magic Pivot 112.685 dan telah mencecah paras support 112.477 (MagicS1) bersambung ke sesi pasaran Eropah. Jika harga terus menyambung penurunan yang dibuat, berkemungkinan paras support seterusnya yang bakal menjadi destinasi harga adalah pada paras 112.145 (MagicS2). Seterusnya, momentum penurunan yang terus dikekalkan bakal menyaksikan harga menuju ke paras support pada 111.937 (MagicS3) sebelum harga dilihat akan menguji zon major support yang berada di paras lebih rendah sekitar 111.700.
 Sebaliknya, jika USD kembali mengukuh semula berbanding Yen seperti dagangan semalam, harga dijangka akan melonjak semula lebih tinggi dari paras Magic Pivot 112.685  dan menuju ke paras resistance 113.017 (MagicR1) yang dilihat berada pada zon SBR (support become resistance) sebelum ini. Kemudiannya, kenaikan harga yang masih diteruskan dijangka akan menguji pula paras resistance pada paras 113.225 (MagicR2) sebelum harga meneruskan kenaikan sehingga mencapai paras 113.557 (MagicR3). Paras tersebut juga dilihat sebagai zon yang menjadi paras tumpuan harga pada dagangan sebelum ini.
Sentiasa beri tumpuan terhadap perubahan sentimen pasaran semasa yang banyak mempengaruhi pergerakan harga pada pasangan matawang safe-haven USD/JPY ini. Gunakan indicator Moshed Magic Line untuk menentukan paras support dan resistance terbaik untuk chart USD/JPY anda.

Paras support: 112.477, 112.145, 111.937.
Paras resistance: 113.017, 113.225, 113.557.


Analisis Teknikal USD/CAD – Timeframe H1 – 16/8/2018

Matawang US dollar didagangkan bercampur-campur pada minggu ini berikutan sentimen pasaran global semasa yang tidak menentu. Namun sentimen perang dagang dilihat positif dengan laporan rundingan perdagangan bakal diadakan hujung bulan ini di antara China dan Amerika.
Matawang CAD masih diselubungi isu harga minyak. Harga minyak iaitu salah satu eksport utama Kanada ditekan oleh prospek pertumbuhan ekonomi global yang lemah serta data menunjukkan peningkatan inventori minyak mentah di Amerika Syarikat membuatkan matawang Loonie itu terus terbeban.
Jika dilihat pada chart USD/CAD, harga dilihat membuat kenaikan semalam sehingga mencapai paras resistance semasa di 1.31700 sebelum mula bergerak perlahan. Pada awal sesi Asia sehingga jam 4.20 petang tadi, harga masih bergerak perlahan walaupun dilihat membuat sedikit penurunan.
 Harga semasa di sekitar paras 1.31300 berada berhampiran paras support Moving Average 100 (MA100) dan jika harga berjaya menembusi (breakout) paras tersebut, harga berkemungkinan untuk turun lebih rendah.
Namun, jika sentimen pasaran semasa menyokong matawang USD untuk terus mengukuh dan CAD terus didagangkan lemah, harga berpotensi untuk menembusi (breakout) paras support semalam di 1.31700 dan membuat kenaikan sehingga paras 1.32600.
Paras support: 1.30670, 1.23359, 1.29419.
Paras resistance: 1.31321, 1.32461, 1.33172.


Apakah Hala Tuju Yang Sebenar Bagi GBP/USD?

Carta pergerakan harga GBP/USD dilihat sekali lagi mengekalkan penyusutan di dagangan awal minggu meskipun harga berjaya memapar aksi dalam mengatasi trendline resistance untuk isyarat trend bullish.
Namun trend harga masih didagangkan di bawah paras halangan Moving Average 50 (MA50) sehingga harga telah mula memberi reaksi untuk melepasi zon sokongan pada 1.34000 ketika penghujung sesi.
Pembukaan dagangan di sesi Asia hari ini (Selasa) juga menyaksikan pergerakan harga kekal bergerak di bawah zon sokongan itu dan seperti optimis untuk harga kembali cecah paras terendah sekitar 1.33530.
Matawang Pound yang masih terpalit terhadap kebimbangan mengenai pasca Brexit dan turut terima implikasi negatif daripada lonjakan kes Covid-19 yang memberi kesan kepada nilai Pound untuk lemah.
Tindakan Presiden Amerika Syarikat (AS) Joe Biden yang mencalonkan Jerome Powell sebagai Presiden Federal Reserve (Fed) bagi penggal kedua juga serba sedikit akan pengaruhi pergerakan matawang USD.
Yakni yang mana langkah tersebut akan mampu menstalbilkan pelaksanaan ekonomi lebih jelas seperti direncanakan sebelum ini iaitu untuk melaksanakan pengetatan dasar polisi dalam masa yang terdekat.

 Paras terendah sejak Disember 2020 yang dicapai sekitar 1.33530 kebarangkalian bakal menjadi paras tumpuan utama yang akan dicecah terlebih dahulu sebelum harga terus mempersembahkan terjunan.
Terjunan yang lebih dahsyat pula akan melihat pergerakan harga pada carta GBP/USD untuk menuju ke zon sokongan seterusnya pada 1.33000 dan sama sekali bakal mencatat paras terendah yang terbaharu.
Manakala zon SBR (support become resistance) 1.35000 masih kekal menjadi zon tumpuan dan terawal untuk digapai andai kata harga berupaya untuk melakukan pendakian semula seperti pada sebelum ini.
Pendakian yang jelas untuk pergerakan harga mencapai puncak ketinggian akan memperlihatkan harga menguji zon SBR berikutnya 1.36000 dan dijangka berdaya untuk menuju paras harga yang lebih tinggi.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Jatuh 40 Pip, Ketidaktentuan Politik Di Sepanyol Melemahkan Euro

Pasangan matawang EUR/USD meneruskan penurunan pada sesi Asia hari Isnin berikutan para pelabur bimbang dengan implikasi daripada referendum kemerdekaan Catalonia, Sepanyol di Zon Eropah yang sering dipertikaikan dan aliran wang yang kecil dengan pasaran China tutup selama seminggu sempena cuti umum negara.
Selain itu, jangkaan kadar faedah Fed yang akan dinaikkan pada tahun ini, memberi sokongan kepada dolar, menjadikan para pelabur lebih tertarik dengan aset-aset di US bagi mencari hasil lebih tinggi dalam pelaburan mereka.
Dolar teruskan mengukuh berbanding matawang utama lain dengan USD/JPY jatuh 0.29% kepada 112.83 pada jam 12.30 tengahhari, manakala AUD/USD berada di paras 0.7821, susut 0.19%.
EUR/USD menunjukkan penurunan terbesar sebanyak 40 pip kepada 1.1778 dan GBP/USD susut 0.21% kepada 1.3369
Indeks US dolar yang mengukur kekuatan greenback berbanding enam matawang lain naik 0.30% kepada 93.19.
 Bank pusat Jepun (BoJ) mengeluarkan laporan kajian Tankan untuk suku tahun ketiga, dan bacaan indeks pengeluaran meningkat kepada 22 berbanding jangkaan 18.
Antara tumpuan pasaran juga adalah komen terbaru oleh Pengerusi Fed, Janet Yellen berkenaan tempoh masa yang akan diambil bank pusat untuk menaikkan kadar faedah, diikuti data NFP pada hari Jumaat nanti. Selain itu, Presiden ECB, Mario Draghi juga dijadualkan berucap pada hari Rabu minggu ini.
Pada hari Sabtu lalu, bank pusat China (PBOC) memotong jumlah wang tunai yang boleh dimiliki oleh bank sebagai rizab (reserve requirement ratio – RRR) pertama kali sejak Februari 2016 dengan tujuan untuk mengalakkan lebih banyak pinjaman daripada syarikat-syarikat kecil dan meningkatkan pertumbuhan dalam sektor swasta.
PBOC juga berkata mereka akan mengekalkan pendirian neutral dalam dasar monetari dan masih menggunakan beberapa alat dasar monetari untuk memastikan kecaiaran kekal stabil.
Dolar Kanada (loonie) juga jatuh ke paras terendah pada Jumaat lalu, selepas data menunjukkan pertumbuhan ekonomi Kanada terhenti pada bulan Julai, meredakan tekanan bank pusat Kanada (BoC) untuk menaikkan kadar sekali lagi.


Semua Yang Berlaku Dalam Pasaran Forex Pada Minggu Lalu (12-16 Mac)

US dolar mengakhiri minggu lalu lebih tinggi berbanding matawang-matawang utama yang lain. Awalnya US dolar tertekan berikutan pemecatan Setiausaha Negara Rex Tillerson yang menyebabkan kebimbangan pasaran terhadap risiko politik di Amerika Syarikat.
Selain itu, beberapa pegawai Amerika Syarikat juga telah digantikan oleh Trump selepas perletakan jawatan penasihat ekonomi Gary Cohn baru-baru ini.
Indeks US dolar mengakhiri minggu lalu dengan kenaikan 0.17% dengan EUR/USD jatuh sehingga 0.12%. Walaubagaimanapun, greenback jatuh berbanding safe-haven Yen apabila matawang Jepun ini mendapat permintaan tinggi disebabkan risiko-risiko pasaran yang berlaku pada minggu lalu.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

05 -09 Mac
12 – 16 Mac

Eur/Usd- Volatile 177 pip
Eur/Usd – Volatile 153 pip

Usd/Jpy – Naik 170 pip
Usd/Jpy – Jatuh 169 pip

Gbp/Usd– Naik 164 pip
Gbp/Usd – Naik 155 pip

Usd/Chf- Naik 189 pip
Usd/Chf – Volatile 123 pip

Usd/Cad– Jatuh 191 pip
Usd/Cad – Naik 296 pip

Aud/Usd– Naik 129 pip
Aud/Usd – Jatuh 207 pip

Nzd/Usd– Naik 108 pip
Nzd/Usd – Jatuh 147 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data keyakinan perniagaan Australia, NAB (Selasa)

Bacaan keyakinan perniagaan Australia merosot pada Februari di mana indeks jatuh daripada 11 kepada 9 bulan lalu. Indeks ini adalah berdasarkan tinjauan terhadap 350 perniagaan yang ditanya tentang keadaan semasa perniagaan mereka.

Data harga pengguna, CPI Amerika Syarikat (Selasa)

Indeks harga pengguna (CPI) Amerika Syarikat perlahan pada Februari berikutan kejatuhan harga gasolin. Ini menunjukkan kemungkinan kenaikan inflasi hanyalah secara beransur-ansur. Harga pengguna hanya meningkat 0.2% pada bulan lalu selepas membuat kenaikan 0.5% pada bulan sebelum itu. Dalam tempoh 12 bulan sehingga Februari (YoY), CPI meningkat 2.2% naik dari 2.1% pada Januari. Bacaan sebenar menepati jangkaan pasaran dengan kenaikan 0.2%.

Ucapan Gabenor Poloz (Selasa)

Dolar Kanada merosot begitu banyak berbanding matawang-matawang utama yang lain pada Selasa lalu selepas ucapan oleh Gabenor BoC, Stephen Poloz. Komen Poloz menyebabkan pasaran bimbang dengan potensi kenaikan kadar faedah bank pusat yang semakin berkurangan di masa hadapan.
Poloz memberi ucapan mengenai pasaran buruh di mana beliau percaya pekerja-pekerja golongan muda masih boleh ditingkatkan. Hal ini menimbulkan persoalan bahawa ekonomi Kanada masih belum mencapai gunatenaga-penuh (full-employment).
 Penyertaan dalam pasaran buruh dan konsep gunatenaga-penuh penting untuk pasaran matawang kerana ia memberi impak kepada jangkaan bank pusat kepada kadar kenaikan gaji, yang merupakan pemacu utama inflasi dan seterusnya kadar faedah.
Pasaran menganggap ucapan Gabenor Poloz sebagai dovish. Timbalan Gabenor Lane telah menyatakan sebelum ini bahawa bank pusat masih melihatbeberapa masalah kecil dalam pasaran buruh, dan Poloz telah berkata dalam ucapannya sebelum ini bahawa kadar penyertaan belia boleh ditingkatkan.

Pengeluaran Industri China (Rabu)

Pengeluaran industri China merekodkan kenaikan yang begitu memberangsangkan pada minggu lalu apabila mencatat kenaikan 7.2% berbanding jangkaan dan bacaan sebelum 6.2%. Ini adalah bacaan tertinggi sejak 7 bulan yang lalu.

Data jualan runcit Amerika Syarikat (Rabu)

Jualan runcit Amerika Syarikat merekodkan bacaan yang kurang memberangsangkan pada Rabu lalu. Jualan runcit merosot (-0.1%) berbanding jangkaan kenaikan 0.3%. Bacaan teras yang tidak mengambil kira jualan pengangkutan hanya meningkat 0.2% kurang daripada jangkaan kenaikan 0.4%.

Data harga pengeluar, PPI Amerika Syarikat (Rabu)

Data harga pengeluar PPI iaitu bacaan yang mengira harga daripada kilang hanya meningkat 0.2% pada Februari melebihi jangkaan 0.1%.

Data pertumbuhan ekonomi New Zealand (Khamis)

Data pertumbuhan ekonomi New Zealand pada suku keempat 2017 meleset daripada jangkaan dengan kenaikan hanya 0.6% berbanding jangkaan kenaikan 0.8%. Ekonomi New Zealand dilihat kehilangan momentum sejak merekodkan kenaikan memberangsangkan pada suku kedua 2017.

Data inflasi Zon-Eropah (Jumaat)

Inflasi Zon Eropah terus merekodkan penurunan dengan bacaan CPI semasa di paras 1.1% jatuh daripada jangkaan 1.2%.

Pengeluaran Industri Amerika Syarikat (Jumaat)

Data pengeluaran industri Amerika Syarikat membuat lonjakan sehingga 1.1% melebihi jangkaan 0.3%. Dalam masa yang sama kadar utilisasi kapasiti juga meningkat sehingga 78.1% berbanding jangkaan 77.7%. Indeks keyakinan pengguna Amerika Syarikat juga merekod kenaikan yang memberangsangkan ke paras 102.0.


USD Terus Merampas Takhta!

Permintaan terhadap raja matawang terus meningkat, mendorong US dolar ke paras tertinggi dua bulan berbanding kebanyakan pesaing utama meskipun data tuntutan pengangguran AS mencatat bacaan yang lebih lemah dari dijangkakan.
Jumlah tuntutan pengangguran AS tanpa dijangka telah menunjukkan peningkatan pada minggu lalu, dengan kenaikan sebanyak 412,000 berbanding jangkaan untuk menurun sebanyak 360,000.
Berkat daripada ramalan ekonomi Federal Reserve (Fed) yang hawkish, prospek terhadap US dolar semakin kuat sekali gus membawa matawang itu menuju ke minggu terbaiknya dalam tempoh hampir sembilan bulan.
 Sedia maklum, bahawa bank pusat AS telah memberi isyarat untuk dua kenaikan kadar faedah pada tahun 2023 pada mesyuarat polisi baru-baru ini, selain turut meningkatkan unjuran terhadap pertumbuhan ekonomi dan inflasi.
Hal ini telah mendorong kebanyakan matawang utama untuk terus didagangkan lebih rendah, kecuali matawang yen Jepun yang meraih pengukuhan berikutan penyusutan hasil perbendaharaan AS 10 tahun yang jatuh di bawah tahap 1.5%.
Permintaan terhadap US dolar telah membayangi data ekonomi yang lebih baik dijangkakan dari Australia dan New Zealand. Dolar Aussie diniagakan lemah meskipun data pekerjaan Australia menunjukkan pertumbuhan kukuh dalam pasaran pekerjaan.
Sementara dolar kiwi pula gagal mengekalkan keuntungan yang diraih daripada bacaan data yang memaparkan pertumbuhan pesat ekonomi New Zealand pada suku pertama 2021.


Analisis GOLD – Sekali Lagi Cubaan Untuk Emas Tembusi $1,800 Gagal!

Dagangan bagi komoditi emas berjaya paparkan lonjakan pada sesi New York semalam, namun gagal mengekalkan kenaikan lebih tinggi sehingga ke penghujung sesi untuk reaksi terhadap terbitan data inflasi Amerika Syarikat (AS) yang menjadi tumpuan utama pasaran.
Bacaan tahunan indeks harga pengguna (CPI) AS telah menurun kepada 8.5% untuk bulan Julai berbanding jangkaan 8.7% dan menunjukkan kadar inflasi yang lebih rendah dicatatkan daripada bulan Mei dan Jun lalu.
Situasi ini telah meredakan kebimbangan bahawa Federal Reserve (Fed) akan meneruskan kenaikan kadar faedah secara agresif, namun terdapat pandangan juga untuk Fed mengekalkan kenaikan kadar 75 mata asas untuk kali ketiga berturut-turut.
Seperti jangkaan oleh Presiden Fed Chicago, Charles Evans, beliau melihat Fed belum selesai dengan kenaikan kadar faedah dan menjangkakan kadar akan melebihi 4%.
Sementara, turut mempengaruhi pergerakan emas dan dipantau pelabur, indeks dolar dilihat masih lagi mengekalkan penurunan manakala hasil bon 10 tahun bergerak mendatar pada sesi dagangan harini (Khamis).
Memerhatikan pergerakan harga pada carta pasangan XAU/USD yang mengukur nilai emas berbanding US dolar semalam, harga sekali lagi menguji paras penting 1800.00 pada sesi New York semalam selepas turut mencapai paras tersebut pada kenaikan Selasa lalu.
Namun masih lagi harga emas belum menunjukkan petanda positif untuk melepasi lebih tinggi dari paras 1800.00 tersebut apabila harga susut semula pada dagangan penghujung sesi New York ke paras sekitar 1790.00.
 Bersambung pada dagangan sesi Asia dan Eropah hari ini pula, pergerakan emas dilihat perlahan dan sedikit menyusut ke zon tumpuan 1785.00 dengan isyarat untuk pergerakan bearish apabila harga telah susut di bawah paras halangan Moving Average 50 (MA50) pada rangka masa 1 jam di carta XAU/USD.
Sekiranya pelabur menyaksikan penurunan pada pergerakan emas sehingga sesi berikutnya, harga dilihat akan turun dan menguji semula zon support 1760.00 yang kekal menghalang harga untuk membuat penerjunan yang lebih rendah seperti dagangan minggu lalu.
Tetapi jika harga berjaya menembusi zon tersebut, tumpuan emas akan terarah pada zon RBS (resistance become support) 1740.00 untuk diuji harga sebelum harga dijangkakan bakal mencecah sehingga ke paras 1720.00 pula.
Namun jika corak penurunan tersebut tidak berjaya diteruskan, sebaliknya harga menunjukkan peningkatan semula, zon 1800.00 masih lagi menjadi tumpuan utama harga setelah beberapa kali cubaan kenaikan gagal untuk menembusinya.
Harga yang berjaya meneruskan pengukuhan selepas memecah zon 1800.00 dilihat akan mensasarkan beberapa paras tumpuan seterusnya seperti 1815.00 dan 1830.00 bagi mencatatkan paras ketinggian terbaru emas untuk 6 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 1/10/2018

USD/JPY dilihat antara pasangan matawang yang konsisten membuat pergerakan kenaikan di mana pada dagangan Jumaat lalu harga masih mencapai ketinggian terbaru melepasi paras ketinggian hari-hari sebelumnya sepanjang minggu. Dilihat harga beberapa kali menguji paras harga 113.600 namun tidak berjaya melepasi paras tersebut dan gagal menyentuh paras resistance MagicR1 pada indicator Moshed Magic Line.
Pada sesi pasaran Asia dibuka hari ini pula, harga mula membuat lonjakan harga seawal sesi bermula di mana harga telah melepasi paras resistance 113.837 (MagicR1) dan telah menyentuh paras resistance 113.980 (MagicR2) dan dengan itu harga sekali lagi mencapai paras ketinggian terbaru melepasi paras ketinggian yang dicapai Jumaat lalu. Harga masih menguji paras resistance MagicR2 dimana harga semasa didagangkan pada paas 113.950 setakat jam 2.14 petang. Jika harga berjaya melepasi (breakout) paras tersebut, jangkaan harga akan terus membuat Higher High yang baru berkemungkinan ke paras resistance 114.237 (MagicR3) dimana paras ini kali terakhir dicapai adalah pada November tahun lalu.
 Namun, jika harga membuat kejatuhan, berkemungkinan harga akan menuju ke paras Magic Pivot 113.580 hari ini dan bergerak turun ke paras lebih rendah ke paras support 113.437 (MagicS1). Jika harga masih ditekan lebih rendah, jangkaan harga akan membuat penurunan sehingga ke paras support seterusnya yang dilihat berada pada paras 113.180 (MagicS3). Seterusnya, harga berkemungkinan akan menguji semula paras support 113.037 (MagicS3) di mana paras tersebut terletak pada zon RBS (resistance become support) yang menjadi paras tumpuan harga sebelum ini.
Ikuti perkembangan sentimen pasaran semasa bagi memantau pergerakan harga pada chart USD/JPY ini. Jadikan indicator Moshed Magic Line sebagai panduan untuk anda menentukan paras support dan resistance terbaik pada trading chart anda.

Paras support: 113.437, 113.180, 113.037.
Paras resistance: 113.837, 113.980, 114.237.


AUD Dibawah Tekanan Selepas RBA Memberi Bayangan Untuk Pengurangan Kadar Faedah.

Bermula sesi Asia, kalendar ekonomi hadir dengan data harga perumahan baru di China di mana harga purata rumah baru di 70 bandar raya China meningkat sebanyak 10.6% pada Mac 2019, mempercepat kenaikan 10.4% pada bulan sebelumnya. Ia adalah bulan ke-47 kenaikan harga dan keuntungan tahunan terkuat sejak April 2017.
Sementara itu, matawang AUD didagangkan kurang baik selepas minit mesyurat RBA dikeluarkan. Dalam minit tersebut menunjukkan bahawa tahap kadar faedah yang lebih rendah di Australia akan sesuai jika inflasi kekal rendah dan pengangguran semakin tinggi.
Beralih kepada pasaran Eropah, pasaran hari ini diniagakan tinggi ekoran penutupan pasaran Asia yang positif dan pelabur juga menanti giliran pengumuman pendapatan korporat daripada Bank of America, Johnson & Johnson dan Netflix.
 Pound Sterling melonjak selepas data pekerjaan jam 4.30 sebentar tadi. Purata pendapatan di UK kekal pada paras 3.5% untuk bulan Februari 2019, sama seperti tempoh sebelumnya dan selari dengan ramalan pasaran. Manakala kadar pengangguran tidak berubah pada paras 3.9%.
Seterusnya, sentimen ekonomi ZEW di zon Eropah melonjak ke 4.5 pada April 2019 daripada -2.5 pada bulan sebelumnya dan mengatasi jangkaan pasaran sebanyak 1.2. Ia merupakan bacaan yang kuat sejak Mac tahun lepas.
Walaupun data ini keluar baik, Euro didagangkan merosot. Hal ini kerana terdapat beberapa pembuat dasar ECB meragui unjuran ekonomi semasa dan percaya bahawa pertumbuhan akan lebih lemah daripada unjuran 1.3% .


Semua Yang Anda Mesti Tahu Dalam Pasaran Forex Sepanjang Minggu Lalu (13 – 17 Nov)

US dolar didagang bercampur-campur minggu lalu (13-17 Nov) walaupun dengan data ekonomi penting yang agak memberangsangkan.
Data inflasi sejajar dengan jangkaan pasaran dengan data jualan runcit melebihi jangkaan pasaran. Walaubagaimanapun, tumpuan lebih terarah kepada ‘reformasi cukai US’ dengan isu siasatan Robert Mueller juga menekan US dolar.
Matawang euro mengukuh dengan signifikan terutamanya berbanding US dolar sehingga mencatat julat kenaikan 223 pip. Matawang euro mendapat sokongan daripada data pertumbuhan ekonomi Jerman walaupun dengan data inflasi yang kurang meyakinkan. Sememangnya kekuatan euro juga disumbangkan oleh kelemahan US dolar itu sendiri.
Matawang Sterling (GBP) pula mengukuh berbanding US dolar, namun sedikit tertekan pada awal minggu disebabkan oleh situasi politik yang tidak menentu. Terdapat laporan bahawa lebih 40 ahli parlimen Konservatif yang mahu membuat undi tidak percaya terhadap perdana menteri Theresa May.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

06 – 10 November
13 – 17 November

Eur/Usd- naik 124 pip
Eur/Usd – naik 223 pip

Usd/Jpy– volatile 165 pip
Usd/Jpy –  jatuh 197 pip

Gbp/Usd– naik 172 pip
Gbp/Usd – naik 198 pip

Usd/Chf- volatile 113 pip
Usd/Chf – jatuh 141 pip

Usd/Cad– jatuh 153 pip
Usd/Cad – naik 152 pip

Aud/Usd– 73 pip sideways
Aud/Usd – jatuh 129 pip

Nzd/Usd– naik 105 pip
Nzd/Usd – jatuh 157 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Pengeluaran industri (industrial production), China – Selasa

Pengeluaran industri meningkat 6.2% setahun pada bulan Oktober berbanding sasaran penganalisis yang menjangkakan peningkatan sebanyak 6.3%. Pada bulan September pengeluaran industri mencatat pertumbuhan 6.6%. Pelaburan aset tetap bertumbuh perlahan iaitu sebanyak 7.3% daripada bulan Januari sehingga Oktober berbanding jangkaan penganlisis yang mensasarkan pertumbuhan 7.4%.

Inflasi (CPI), UK – Selasa

Harga pengguna naik 3.0% (bacaan tahunan, y/y) pada Oktober sejajar dengan data sebelum ini yang mana tidak berubah. Bacaan kali ini kurang daripada jangkaan pasaran 3.1%, namun masih berada di paras tertinggi sejak Mac 2012.

Konferens ECB – Selasa

Pengerusi Federal Reserve Janet Yellen berkata dalam konferens ECB pada Selasa bahawa panduan yang diberikan oleh Fed tentang halatuju polisi memberi faedah kepada pasaran. Namun, beliau menegaskan ia perlu dilihat mengikut keadaan ekonomi dan bagaimana sebenarnya ekonomi itu berkembang.
“Semua panduan (guidance) haruslah mengikut keadaan semasa dan realiti ekonomi,” kata Yellen dalam konferens European Central Bank (ECB) di Frankfurt.
Draghi pula berpendapat ‘panduan kehadapan’ (forward guidance) untuk polisi di masa hadapan telah berjaya memandu jangkaan pasaran dan ia kini menjadi salah satu alat dalam polisi.
“Panduan ke hadapan telah menjadi instrumen polisi monetari yang matang.”
“Kenapa perlu kita hentikan instrumen polisi yang terbukti efektif ini? tambah Draghi.
Bank of England (BoE) akan lebih fleksibel dalam kenaikan kadar faedah bagi menyokong ekonomi Britain yang akan keluar daripada Kesatuan Eropah, kata Mark Carney, Gabenor BoE.
 Gabenor Bank of Japan (BoJ) Haruhiko Kuroda berkata pada Selasa bahawa jangkaan inflasi di Jepun semakin meningkat. Kuroda juga berkata bahawa inflasi di Jepun masih terkesan oleh kejatuhan harga minyak mentah dunia sejak beberapa tahun lalu.
Kuroda menegaskan akan meneruskan polisi akomodasi (sokongan kepada ekonomi) yang tinggi.

Harga pengeluar (producer price index, ppi), US – Selasa

Harga pengeluar (Producer Price Index, PPI) meningkat 0.4% bulan lalu melebihi jangkaan kenaikan 0.1%. Catatan bulan lalu adalah sama dengan bacaan pada bulan sebelum itu. Dari segi bacaan tahunan (y/y), harga pengeluar meningkat 2.8% pada Oktober berbanding jangkaan kenaikan 2.4%. Untuk rekod, bacaan pada September naik 2.6%.

Pertumbuhan ekonomi (GDP), Jepun – Rabu

Ekonomi Jepun berkembang sebanyak 1.4% setahun bagi suku tahun ketiga. Bacaan ini melebihi pertumbuhan ekonomi sebelumnya yang mencatat pertumbuhan 1.3%. Data ini menunjukkan ekonomi Jepun mencatat pertumbuhan sepanjang 7 suku tahun.

Indeks harga gaji (wage price index), Australia – Rabu

Data pendapatan (wage price index) meningkat 0.5% pada suku tahun ketiga berbanding dengan bacaan jangkaan yang mensasarkan peningkatan 0.7%. Peningkatan 0.5% ini sejajar dengan bacaan peningkatan suku tahun kedua. Pertumbuhan kadar gaji tahunan meningkat keparas 2.0% daripada bacaan sebelumnya pada 1.9%. Namun peningkatan ini masih tersasar daripada bacaan jangkaan yang mensasarkan peningkatan 2.2%.

Data pekerjaan UK – Rabu

Kadar pengangguran UK kekal di paras terbaik iaitu di paras terendah 42 tahun lalu pada September, di mana pertumbuhan gaji kurang daripada bacaan sebelum ini.
Kadar pengangguran dalam tempoh tiga bulan berakhir pada September tidak berubah dari paras 4.3%, sejajar dengan jangkaan ekonomi.
Jumlah orang yang mendapat pekerjaan jatuh pertama kali sejak hampir setahun yang lalu. Terdapat 32.06 juta orang yang bekerja dalam tempoh tiga bulan sehingga September, berkurangan sebanyak 14,000 daripada suku kedua. Ia adalah kejatuhan pertama sejak tempoh (Ogos-Oktober) 2016 dan kejatuhan terbesar sejak April-Jun 2015.

Harga pengguna (consumer price index, cpi), US – Rabu

Indeks Harga Pengguna (CPI, consumer price index) naik 0.1% bulan lalu selepas merekod kenaikan 0.5% bulan sebelum itu. Bagi bacaan tahunan (y/y), CPI turun kepada 2.0% dari 2.2% pada September. Jangkaan pasaran bagi data ini adalah kenaikan 0.1% (m/m) dan 2.0% (y/y).

Data pekerjaan Australia – Khamis

Berdasarkan laporan tersebut, terdapat peningkatan peluang pekerjaan sebanyak 3700 pekerjaan pada bulan Oktober. Namun penganalisis menjangkakan peningkatan sebanyak 17,500 pekerjaan. Kadar pengangguran jatuh 0.1% kepada 5.4% berbanding bacaan jangkaan yang mensasarkan kejatuhan kepada 5.6%.

Harga pengguna (CPI), Kanada – Jumaat

Data terbaru harga pengguna (CPI) Kanada meleset daripada jangkaan jika dilihat dalam bacaan tahunan (y/y). Data bulanan yang dikeluarkan merekod kenaikan 0.1% sejajar dengan jangkaan. Manakala bacaan tahunan adalah 1.4% meleset daripada ramalan pasaran 1.6%. Ini telah menyebabkan kejatuhan dolar Kanada selepas data dikeluarkan pukul 9.30 malam pada Jumaat.


Sentimen Semasa Pasaran Global Setakat Petang Ini, Serangan Manchester

Sekurang-kurangnya 19 orang terbunuh di dalam kejadian letupan di sebuah konsert di Manchester pada Isnin ketika menghadiri konsert penyanyi Ariana Grande. Dua orang pegawai AS memaklumkan bahawa penyerang disyaki mati di dalam letupan berkenaan. Polis British juga memaklumkan bahawa sekurang-kurangnya 50 orang cedera di dalam tragedi terbabit.
Pasaran saham Asia didagang perlahan dengan nada berhati-hati berikutan letupan yang berlaku Manchester. Ini menyebabkan indeks saham Australia ASX 200 susut 0.2% dan Nikkei jatuh 0.31%. Pasaran Australia ada sedikit memulih dengan keuntungan yang dicatat oleh sektor berkaitan komoditi.
Hang Seng naik 0.1% di mana Shanghai Komposit susut 0.1%.
Di Eropah, ahli ECB Weidman berkata perlunya normalisasi polisi monetari jika pemulihan ekonomi mengangkat kadar gaji dan tekanan harga Zon Eropah semakin perlahan.
Dalam pasaran tukaran matawang (forex), letupan di UK telah mencetuskan aliran modal ke aset ‘safe haven’ seperti Yen. Usd/Jpy ketika ini masih didagang di sekitar 111.00 dengan Gbp/Usd bergerak ke bawah dari 1.3000.
Dalam pasaran komoditi minyak WTI (West Texas Intermediate) sedikit melemah dan ketika ini didagang di bawah $51 setong. Emas seperti biasa mendapat sokongan selepas serangan di UK kerana statusnya sebagai aset ‘safe haven‘.
 Menteri minyak Arab Saudi Al-Falih berkata beliau tidak menjangka sebarang bantahan dalam kalangan ahli OPEC untuk lanjutan pemotongan bekalan minyak sehingga sembilan bulan dan tambahnya perjanjian ini adalah sama seperti sebelum ini dengan sedikit perubahan. Kini Iraq juga bersetuju untuk lanjutan sehingga sembilan bulan.
Perkembangan di Amerika Syarikat menunjukkan ketiga-tiga indeks di Wallstreet mencatat keuntungan tiga hari berturut-turut dengan Dow Jones naik 0.43% pada Isnin.
Fed Brainard (Pengundi, dovish) menyatakan kadar pengangguran 4.4 peratus dianggap rendah bagi sesebuah ekonomi di mana kebanyakan pegawai menyamakan keadaan ini dengan guna tenaga penuh. Walaupun begitu, keadaan ini tidak diterjemahkan kepada kenaikan inflasi, sekali gus menunjukkan bahawa masih terdapat pelbagai ruang untuk penambahbaikan di dalam pasaran pekerjaan.
Fed Kaplan (Pengundi, sedikit-hawkish) mengulangi pendirian tiga kali kenaikan kadar pada 2017 adalah bersesuaian dan pengurangan dalam penyata imbangan harus dimulakan tahun ini.
Presiden Trump memutuskan pemotongan bajet US sebanyak USD3.6 trillion sepanjang 10 tahun dan merancang untuk mengurangkan 50% rizab petroleum US bagi mengurangkan defisit perbelanjaan kerajaan.
Bekas Pengarah FBI James Comey menangguhkan kehadirannya di US House Oversight Committee dan berhasrat untuk berjumpa Special Prosecutor Muller terlebih dahulu.


Ini 3 Senario Yang Harus Diperhatikan Oleh Trader USD Menjelang Mesyuarat FOMC

Mesyuarat the Fed pada kali ini, pasaran menjangkakan the Fed akan menurunkan kadar faedah buat pertama kali sejak krisis kewangan global dengan jangkaan kadar faedah akan diturunkan sebanyak 25bp. Penurunan kadar faedah tidak begitu mengejutkan pasaran kerana hal ini telah dijangka sejak pengumuman monetari pada bulan Jun.
Pasaran setidak-tidaknya menjangkakan sebanyak 25 mata asas kadar faedah akan diturunkan namun hal tersebut bukan tumpuan utama yang harus ditumpukan. Perkara yang harus ditumpukan oleh pedagang US dolar terutamanya ialah pada petunjuk akan datang dan bilangan undian.
Menurut penganalisis, terdapat beberapa alasan bahawa the Fed akan memberi indikasi mengenai kadar potongan faedah yang diperlukan pada tahun ini. Berdasarkan mesyuarat bank pusat pada bulan lalu, perubahan polisi monetari adalah berdasarkan pada data akan datang.
Jika dilihat pada data lepas aktiviti pembuatan dan sektor perkhidmatan bertumbuh perlahan namun data NFP bertumbuh kukuh pada bulan Jun. Jualan runcit teras juga berkembang pada kadar yang pantas.
 Kebanyakkan penggubal polisi AS menyokong kadar faedah diturunkan sebanyak 25 mata bagi mengelak risiko. Beberapa penggubal dasar pula menyokong potongan kadar sebanyak 50 mata asas, setidak-tidaknya seramai 7 penggubal dasar. Ini menunjukkan terdapat ruang untuk penurunan kadar faedah lanjutan. Walaubagaimanapun ini dapat memberi ancaman kepada ekonomi AS kerana ketidakpastian dalam hubungan perdagangan AS-China. Disis lain aktiviti pembuatan mencatat pertumbuhan yang perlahan dan pertumbuhan pekerjaan dijangka akan bertumbuh perlahan pada Julai.
Menurut penganalisis Kathy Lien , jika anda pedagang US dolar, ini 3 senario yang harus diperhatikan.
Senario 1 : Jika the Fed memutuskan kadar diturunkan sebanyak 25 mata dan Jerome Powell tidak memberi indikasi tentang tindakan pada masa akan datang. Terdapat kebarangkalian US dolar akan mengukuh terutama pada pair USD/JPY, USD/CHF dan EUR/USD.
Senario 2 : Jika 2 atau lebih ahli FOMC cenderung kepada langkah yang lebih agresif dan Jerome Powell membuka ruang untuk tindakan lanjutan maka kebarangkalian USD/JPY didagangkan dibawah paras  107.50.
Senario 3: Terdapat perselisihan dalam mesyuarat tersebut dan Powell tidak memberi apa-apa indikasi pelonggaran kadar faedah lanjutan. Maka US dolar bergantung kepada kencederungan undian.


Apa Ni? Putin Teruskan Perang Meskipun Rundingan Dibuat

Sedikit ketenangan kembali ke pasaran mata wang selepas pegawai dari Rusia dan Ukraine mengadakan rundingan awal untuk meredakan ketegangan antara kedua-dua negara itu.
Ini secara tidak langsung mempengaruhi pergerakan kebanyakan mata wang utama termasuk safe-haven yang bergerak mendatar pada sesi Asia.
Walaupun terdapat optimisme dalam rundingan tersebut, namun ia berakhir dengan tiada keputusan dapat dibuat. Walaupun pertemuan seterusnya akan diadakan beberapa hari lagi, tetapi konflik masih berterusan sehingga kini.
Sementara itu, Presiden Vladimir Putin tampaknya tidak mengendahkan sekatan dan kekacauan yang berlaku dalam pasaran kewangannya. Rusia mengambil langkah drastik dengan memberhentikan pembayaran keselamatan untuk warga asing.
 Pasaran saham tempatan akan terus ditutup pada hari Selasa, sementara mata wang rubel pula menjunam ke paras terendah berbanding US dolar.
Indeks dolar pula didagangkan stabil pada sekitar harga 96.82 selepas mencatat kemerosotan pada akhir sesi sebelum ini.
Sementara euro dan pound pula dilihat hampir tidak berubah setelah meraih sedikit kenaikan sebelum ini, meletakkannya kekal di sekitar paras terendah berbanding dolar greenback.
Mata wang yen sedikit tergelincir pada 115.10 berbanding USD, mengurangkan keuntungan yang dicatatkan pada sebelumnya.
Dolar Aussie didagangkan meningkat ketika pelabur menantikan keputusan mesyuarat polisi Bank Pusat Australia (RBA) pada jam 11.30 pagi nanti.


370 Pips Penurunan Minggu Lalu, Adakah EUR/USD Akan Teruskan Penurunan Lebih Rendah?

US dolar kekal diniagakan kukuh pada minggu lalu walaupun selepas laporan data pekerjaan NFP Amerika Syarikat yang merosot ekoran sektor pekerjaan yang terjejas akibat wabak COVID-19 yang melanda.
Dengan petunjuk data tuntutan pengangguran yang semakin melonjak sehingga 6.6 juta, laporan pekerjaan NFP pada Mac telah menyaksikan ekonomi kehilangan 701,000 pekerjaan.
Namun dagangan matawang utama dunia itu dijangka akan menempuh tempoh yang sukar pada minggu ini dengan jangkaan fasa kemuncak penularan wabak pandemik itu di Amerika Syarikat. Kes jangkitan kini telah meningkat lebih 300,000 sementara kematian semakin menghampiri angka 10,000.
Sementara kes jangkitan di Eropah turut dilihat membimbangkan dengan kadar jangkitan di Itali dan Sepanyol masing-masing melepasi 128,000 dan 131,000 kes setakat hari ini dengan kes kematian yang lebih tinggi berbanding Amerika Syarikat.
Dengan ekonomi zon Eropah yang terjejas, dagangan matawang Euro juga terus mengalami tekanan dengan bergerak lemah dalam pasaran.
Berbanding US dolar, Euro terus didagangkan susut dengan pergerakan harga pada carta EUR/USD kekal menurun sepanjang minggu lalu.
Harga merekodkan penurunan mingguan sekitar 370 pips dari paras tertinggi pada Isnin sehingga paras terendah pada Jumaat lalu.
 Bersambung pada dagangan awal minggu ini, harga pada carta EUR/USD bergerak mendatar sepanjang sesi Asia sehingga ke sesi Eropah di bawah paras halangan Moving Average 50 (MA50) yang menunjukkan trend masih kekal bearish.
Harga juga berada pada zon SBR (support become resistance) di atas paras 1.0800 sementara pelabur menantikan arah pergerakan harga yang lebih jelas.
Jika harga bergerak meneruskan penurunan, jangkaan destinasi seterusnya adalah pada paras RBS (resistance become support) sekitar 1.0740.
Penurunan lebih rendah akan menuju zon support sekitar paras 1.06500 yang menjadi paras tumpuan pada dagangan Mac lalu.
Namun jika kenaikan harga berlaku, harga yang melepasi halangan MA50 dilihat akan menguji paras resistance pada 1.0880 sebelum menuju zon tumpuan penting di bawah paras 1.1000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Matawang GBP Didagangkan Tinggi Berbanding US Dolar, Harga Minyak Terus Jatuh

Pasaran Matawang
Matawang GBP didagangkan tinggi berbanding US dolar pada hari Jumaat selepas laporan ekonomi UK yang dikeluarkan bercampur.
Matawang GBP/USD mengukuh sebanyak 0.27% kepada 1.3950.
Data pengeluaran pembuatan UK meningkat sebanyak 0.3% pada bulan Disember, sejajar dengan jangkaan penganalisis. Walaubagaimanapun pengeluaran industri jatuh 1.3%, sedikit tersasar daripada sasaran penganalisis.
Laporan lain yang dikeluarkan pula, imbagangan perdagangan semakin besar iaitu kepada £13.58 billion pada bulan Disember. Penganalisis malah menjangkakan defisit imbangan perdagangan akan semakin mengecil.
Indeks US dolar yang mengukur kekuatan matawang greenback berbanding matawang lain menyusut kepada 90.14 setakat jam 05.55 p.m.
 Pasaran Komoditi
Harga minyak meneruskan kejatuhan 2 hari berturut-turut sehingga pada hari Jumaat dalam sesi Eropah.
Minggu ini sahaja harga minyak telah jatuh hampir 5%. Prestasi terburuk mingguan selepas May 2017 yang mengalami kejatuhan 6.30%.
Isu yang berlaku dalam pasaran komoditi ketika ini ialah kejatuhan import minyak mentah US. Kedua peningkatan eksport minyak US ke China . Ketiga pengeluaran minyak mentah US yang tinggi dalam sejarah sejak tahun 1970, berdasarkan laporan EIA.
Harga minyak WTI jatuh 0.69% kepada $60.73 setong dan Brent jatuh kepada $64.50 setong setakat jam 05.55 p.m.
Harga emas mula menunjukkan kejatuhan sebanyak 0.10% kepada 1,317.70 .


Sedia Nak Trade Pada Sesi NY? Lihat Dulu Apa Terjadi Dalam Pasaran

Pasaran bergerak tenang memasuki sesi Eropah dengan matawang utama kembali mencatatkan kenaikan sederhana berbanding dolar greenback selepas sesi menyuramkan sebelum ini.
US dolar gagal mempertahankan kenaikan yang dicatatkan sebelum ini, dengan indeks dolar susut semula ke sekitar harga 91.97, tidak jauh dari paras terendah satu bulan yang dicapainya pada minggu lepas.
Tumpuan pasaran seterusnya disasarkan kepada penerbitan data PMI pembuatan AS tinjauan ISM pada malam ini, yang dijangka akan mencatat pertumbuhan sederhana pada bulan Julai.
 Pound sterling kembali positif, mencari sokongan kuat untuk meningkat lebih tinggi pada sesi Eropah, di tengah optimisme pasaran terhadap kemajuan vaksinasi dan kes coronavirus di UK yang semakin menurun.
Kebimbangan terhadap isu Brexit yang mereda juga membantu pound, dengan tumpuan pasaran kini beralih kepada mesyuarat polisi Bank Pusat England (BOE) pada hari Khamis minggu ini.
Sementara dolar Aussie pula kembali didagangkan stabil setelah bacaan data pembuatan Caixin China yang mengecewakan memberi kesan sementara kepada matawang sensitif risiko itu.
Mesyuarat polisi Reserve Bank of Australia (RBA) pada hari esok akan menjadi tumpuan utama pasaran, yang mana ia dijangka akan menarik semula keputusan sebelumnya untuk mengurangkan rangsangan berikutan perlaksanaan sekatan Covid-19 yang berlarutan.


Pasaran Emas Semakin Pulih, Semakin Jauh Daripada Paras Terendah Sesi Lalu

Harga emas meningkat pada sesi Asia hari Khamis, didorong sentimen yang semakin pulih akibat kelemahan dolar dan permintaan fizikal emas yang meningkat.
Pasaran hadapan emas bagi bulan Disember di Comex NYMEX naik 0.18% kepada $1,281.32 per auns pada jam 10.41 pagi.
Semalam harga emas tidak menunjukkan perubahan ketara berikutan dolar ditekan walaupun mengeluarkan laporan ekonomi yang lebih baik daripada jangkaan yang mengukuhkan lagi unjuran ekonomi US di masa hadapan.
Data bullish daripada tempahan barangan tahan lama dan juga perumahan gagal memulihkan sentimen dolar yang terus ditekan oleh matawang Euro dan Pound, meningkat permintaan fizikal emas dan menolak harga keluar daripada paras terendah selepas logam berharga ini jatuh tiga hari berturut-turut.
 Jabatan Perdagangan US melaporkan barangan bukan ketenteraan tidak termasuk kapal terbang yang menjadi proksi kepada pelan perbelanjaan perniagaan naik 1.3% pada bulan September, melebihi jangkaan penganalisis yang meramal peningkatan 1.0%.
Selain itu, jualan rumah baru turut meningkat 18.9% pada bulan September dengan unjuran tahun ke tahun naik ke paras 667,000 unit. Angka ini jauh daripada jangkaan pasaran yang melihat penurunan -0.9% kepada 555,000 unit rumah.
Walaupun harga emas pulih daripada paras terendah sesi lalu, namun masih ditekan dengan spekulasi bahawa ahli ekonomi daripada Universiti Standford, John Taylor yang lebih hawkish bakal mengambil alih jawatan pengerusi Fed pada tahun depan.
Emas sensitif dengan pergerakan dolar. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Macam Sinetron, Inflasi Indonesia Penuh Kejutan Yang Tidak Diduga

‘Dah nak sama dengan bacaan di Malaysia, korang okay ke tu?’
Kadar inflasi negara ‘Sang Garuda’ memperlihatkan penurunan ketara bagi bulan Ogos namun masih jauh daripada sasaran 2%-4% yang ditetapkan kerajaan pimpinan Presiden Joko Widodo.
Difahamkan inflasi utama Indonesia mengecut dari 4.94% pada Julai, paras tertinggi tahunan sejak Oktober 2015, kepada 4.69% semasa Ogos sungguhpun berlakunya kenaikan harga bahan api global ekoran krisis Ukraine.
Ulas Presiden yang mesra disapa Jokowi, lonjakan harga yang disebabkan kenaikan kos bahan api dan makanan boleh membawa pergolakan sosial serta ketidakstabilan politik di Indonesia.
Lantaran daripada itu Presiden Jokowi telah meminta Menteri Dalam Negeri Indonesia iaitu TiTo Karnavian untuk mengoptimumkan belanjawan negara bagi mengawal inflasi di peringkat serantau sementara tidak membebankan rakyat.
 Bagi menyokong dasar tersebut, Bank Pusat Indonesia dikatakan akan menaikkan kadar faedah penanda arasnya pada Ogos buat kali pertama dalam tempoh 4 tahun bagi mengekalkan nilai mata wang dan menstabilkan import.
Jelas Karnavian, tindakan tersebut diambil rentetan daripada pengetatan agresif oleh bank pusat negara-negara jiran dan Federal Reserve (Fed) Amerika Syarikat (AS).
Suka diingatkan, Indonesia adalah pengimport bersih minyak dan sangat bergantung kepada import makanan seperti gandum, jadi gangguan rantaian bekalan global menyebabkan harga pengguna di negara tersebut meningkat.
Dalam pada itu, sebagai perbandingan dengan kadar inflasi Malaysia adalah pada 4.4% semasa Julai.
Melihat kepada angka kedua-dua negara, tiada perbezaan ketara namun perlu diingatkan Malaysia masih belum melaporkan kadar inflasi bagi bulan Ogos, yang dijangka meningkat.


Pasca Mesyuarat Julai FOMC: Yen Kembali Bangkit!

Yen mencatat peningkatan pada hari Khamis berikutan spekulasi terhadap BoJ yang dikatakan tidak akan mengumumkan sebarang rangsangan radikal pada minggu ini. Manakala US Dollar telah sedikit merosot setelah Fed mengumumkan tiada kenaikan kadar dalam jangka masa terdekat.
Dollar melemah 0.5% kepada 104.92 yen. Manakala Euro adalah 0.3% lebih rendah, iaitu pada angka 116.19 yen, menjelang mesyuarat dasar BoJ yang bermula Khamis.
“Pasaran seolah-olah sudah bersedia untuk menghadapi kekecewaan,” kata Bart Wakabayashi, Ketua Jualan Hong Kong FX di State Street Global Markets, Tokyo.
Perdana Menteri Jepun akan melancarkan pakej rangsangan yang bernilai $ 265 billion pada hari Rabu. Perkara ini menambah tekanan kepada bank pusat untuk memadankan pengumuman ini dengan langkah-langkah rangsangan monetari.
“Saya rasa, (Gabenor BoJ, Haruhiko) Kuroda memahami bahawa seluruh dunia sedang memerhatikan mereka,” komen Menteri Ekonomi Nobuteru Ishihara yang dipetik oleh media Jepun beberapa jam selepas pengumuman rangsangan kerajaan.
Pergerakan yen dan pertimbangan politik boleh menjadi faktor penentu bagi BoJ. BoJ dilihat lebih memilih untuk memulihkan dasar dalam hal ekonomi Jepun agar tidak menjadi lebih teruk.
Selain itu, pelabur dilihat sentiasa menilai langkah yang diambil  dari bank pusat. Ahli strategi mengatakan yen boleh menjadi sangat volatile pada Jumaat.
“Pelabur bukan sahaja akan meneliti  kenyataan itu, bahkan sidang akhbar oleh Kuroda selepas pengumuman dibuat juga merupakan petunjuk untuk dasar masa depan,” kata Kumiko Ishikawa, Penganalisis Kanan di FX Gaitame.Com Research Institute di Tokyo.
Tinjauan Citi terhadap pelanggan dan institusi kewangan awal bulan ini menunjukkan 80% menjangkakan penurunan Dollar berbanding yen.
 Sementara itu, Fed berkata pada hari Rabu, mereka kurang bimbang terhadap apa apa kejutan terhadap ekonomi Amerika Syarikat. Mereka juga ditanya tentang cadangan bagi peningkatan kadar, seawal bulan September.
“Risiko jangka masa terdekat bagi prospek ekonomi telah berkurangan,” kata penggubal dasar Fed.
Namun, pengumuman dari bank pusat itu tidak mencukupi untuk mengukuhkan jangkaan bahawa mereka telah bersiap sedia untuk menaikkan kadar faedah bila-bila masa tidak lama lagi.
“Jika ekonomi Amerika Syarikat terus berkembang disebalik keadaan tidak menentu sekarang, kelemahan dalam pasaran buruh akan berkurangan. Kami juga menjangkakan Fed akan merangka satu kenaikan kadar sebelum akhir tahun ini, kemungkinan besar pada bulan Disember,” tulis ahli strategi di Rabobank.
“Bagaimanapun, tiada risiko kenaikan kadar oleh FOMC bakal dicatat pada Disember adalah besar,” kata mereka.
US Dollar Index pula dicatat merosot 0.5% kepada 96.589.
Dalam masa yang sama, Euro mendaki tangga untuk kenaikan 0.1% lebih tinggi kepada $ 1.1073.
Disamping itu, Dollar Australia naik 0.4% selepas merekod penurunan pada sesi sebelumnya. Hal ini berikutan angka inflasi yang melemah dirmal bakal memotong kadar faedah pada minggu depan.
RBA akan mengadakan kajian dasarnya pada 2 Ogos akan datang.


EURO dan Pound Tertekan, Aussie Manfaatkan Sentimen Positif China

Matawang Pound Sterling jatuh ke paras terendah dagangan empat minggu pada Khamis menjelang debat Brexit peringkat Parlimen yang akan memberikan petunjuk arah terhadap pelabur untuk undian pelan perjanjian Perdana Menteri Theresa May bersama Brussels nanti. Sesi Parlimen dijangka tidak akan begitu ketat kerana PM May telah berjanji untuk turut memberi peluang kepada para penggubal undang-undang untuk menyuarakan pendapat mereka pada 27 Februari ini.
Dengan berbaki hanya enam minggu sahaja lagi sebelum Britain meninggalkan Kesatuan Eropah, pasaran dilihat semakin resah. Ramai pelabur membuat keputusan untuk tidak mengambil sebarang posisi sehingga penyelesaian Brexit yang jelas dapat dipastikan.
Para penggubal undang-undang dijangka akan mengundi untuk siri pindaan, termasuk mengadakan referendum Brexit yang kedua.
 Sementara itu, matawang EURO pula bergerak di sekitar paras terendah tiga bulan dagangan pada hari ini selepas data imbangan dagangan China mencatatkan angka yang memuaskan.
Selain itu, harapan terhadap perkembangan rundingan dagang antara China dan Amerika Syarikat telah memberi kesan positif terhadap sentimen pasaran semasa, dengan matawang dolar AUD turut mencatatkan pengukuhan nilai dagangannya sehingga 50% peningkatan.
Bloomberg melaporkan Presiden Donald Trump telah mempertimbangkan untuk lanjutan 60 hari rundingan dari tarikh akhir 1 Mac untuk menyelesaikan isu perdagangan antara dua ekonomi gergasi dunia tersebut. Trump pada Rabu turut menyatakan bahawa proses rundingan adalah berjalan lancar.


Jumlah Bekalan Minyak US Masih Di Atas Tahap Sasaran OPEC

Harga minyak stabil di atas paras penutupan harga 9 minggu lalu, disokong oleh permintaan yang tinggi dan bekalan yang semakin berkurangan, namun masih dibawah tekanan hasil pengeluaran yang meningkat.
Minyak brent yang menjadi tanda aras harga minyak dunia susu 13 sen daripada penutupan harga minggu lepas atau 0.25%, kepada $51.97 setakat jam 10.45 pagi.
Harga minyak West Texas Intermediate (WTI) pula meningkat 5 sen atau 0.1% kepada $48.77
 Bank ANZ berkara, harga minyak sekarang disokong oleh laporan bekalan minyak mentah daripada International Energy Agency (EIA) pada hari Rabu minggu lepas yang jatuh melepasi paras terendah sejak 2016. Walau bagaimanapun, bekalan minyak yang berjumlah 219 juta tong masih di atas paras purata 5 tahun, tahap yang disasarkan oleh OPEC dalam usaha menghadkan pengeluaran.
EIA turut menyatakan permintaan minyak bagi tahun 2017 meningkat kepada 1.5 juta tong sehari berbanding 1.4 juta tong bulan pada bulan sebelumnya, dan dijangka akan lebih berkembang pada tahun hadapan. Meskipun permintaan tinggi, bekalan minyak masih stabil kerana pengeluaran yang cepat.
Penggalian minyak US dijangka akan meningkat sehingga 300 ribu tong sehari pada Disember. Pengeluaran minyak dari West Texas dan New Mexico akan diawasi lebih ketat kerana pengeluaranya yang cepat memberi tekanan terhadap usaha OPEC untuk mengurangkan bekalan minyak dunia.
Pada 11 Ogos lalu, syarikat tenaga Baker Hughes melaporkan penambahan  3 pelantar minyak baru menjadikan jumlah penggalian minyak sebanyak 768, paling tinggi sejak April 2015. Kadar penambahan masih bergerak perlahan sejak beberapa bulan yang lalu kerana harga minyak yang rendah memaksa syarikat untuk mengurangkan perbelanjaan.


Ekonomi Zon Eropah Berkembang Sederhana Pada Suku Keempat 2016

Menurut data yang telah dikaji semula oleh Eurostat, pertumbuhan ekonomi Zon-Eropah naik 0.4% pada suku keempat 2016. Data kali ini sebenarnya adalah sama dalam data ‘anggaran flash’ (flash estimate) dan juga kadar yang sama direkodkan pada suku ketiga. Dari tahun ke tahun pertumbuhan semakin perlahan kepada 1.7% dari 1.8% sebelum ini.
Bacaan yang direkodkan pada suku-tahunan dan tahunan bagi pertumbuhan ekonomi sejajar dengan jangkaan, di mana tahun 2016 secara keseluruhan semakin perlahan kepada 1.7% dari 2.0% yang dicatatkan pada 2015.
Penggunaan akhir isirumah (household final consumption) naik 0.4% pada tempoh sama dengan pelaburan naik 0.6%. Walaupun eksport naik 1.5% pada tempoh itu, eksport bersih dilihat memberi sumbangan negatif kepada GDP berikutan kenaikan import.
 Data dari beberapa lagi negara masih belum diterima, tetapi Greece adalah satu-satunya negara yang merekodkan pertumbuhan negatif. Data dari Finland pula merekodkan bacaan sama yang menunjukkan tiada pertumbuhan pada tempoh tersebut.
Walaubagaimanapun, data yang dikeluarkan oleh PMI menjangkakan pertumbuhan ekonomi akan semakin kukuh pada suku pertama tahun ini dengan potensi pengembangan sebanyak 0.6% dan keyakinan keseluruhan dalam ekonomi dilihat terus kukuh dalam jangka masa pendek.
Data kali ini dilihat akan memudahkan Presiden ECB, Mario Draghi mengekalkan pendirian atau komen berhati-hati pada penetapan kadar Khamis ini.


Matawang Kiwi dan Aussie Bergerak Perlahan dalam Sesi Ini!

Dollar Australia dan New Zealand bergerak lebih rendah berbanding US Dollar pada Khamis. Namun, begitu, keuntungan US Dollar kekal terhad berikutan kebimbangan terhadap dasar perlindungan Donald Trump yang terus memberi tekanan kepada US Dollar.
AUD/USD menyusut sebanyak 0.20 peratus kepada 0.7560.
AUD/USD, 30 minit
Pelabur juga kekal berhati-hati selepas Trump pada Rabu mengarahkan pembinaan tembok sempadan di antara Mexico dan AS. Selain itu, beliau juga mengecam mana-mana bandar yang melindungi pendatang tanpa izin.
Dalam masa yang sama, Trump dijangka menandatangani satu perintah eksekutif bagi menyekat kemasukan pelarian dari Syria dan menggantung kemasukan mana-mana pendatang dari majoriti Islam Timur Tengah dan negara Afrika.
 US Dollar berada di bawah tekanan sejak perasmian Donald Trump pada Jumaat lepas selepas pasaran kekal bimbang tentang pendirian perdagangan beliau bakal mengheret jatuh pertumbuhan ekonomi.
NZD/USD menjunam sebanyak 0.33 peratus selepas melonjak kepada tempoh dua bulan tertinggi semalam.
ZND/USD, 30 minit
Terdahulu, jabatan Statistik New Zealand melaporkan bahawa indeks harga pengguna meningkat sebanyak 0.4 peratus pada suku keempat tahun 2016, mengatasi jangkaan peningkatan sebanyak 0.3 peratus.
US Dollar Index yang mengukur kekuatan US Dollar berbanding matawang utama yang lain, kali terakhir dinilai pada 99.98.
Kertas Rancangan Brexit Akan Diterbitkan Secepat Mungkin Oleh Kerajaan Britain!


Analisis Teknikal EUR/USD – Timeframe H1 – 31/1/2019

Harga telah melonjak sekitar 90 pips kenaikan pada chart pasangan matawang EUR/USD setelah keputusan mesyuarat FOMC semalam telah memutuskan untuk mengekalkan kadar faedah di paras 2.50% seperti yang telah dijangkakan oleh pasaran. Penganalisis berpendapat kenaikan nilai dagangan EURO adalah terkesan daripada kejatuhan nilai matawang dolar USD sebagai matawang berstatus anti-USD. Harga telah melonjak dari paras terendah pada support MagicS1 kemudian bergerak lebih tinggi dari paras Magic Pivot sebelum melepasi ketiga-tiga paras resistance pada indicator Moshed Magic Line semalam.
Pada sesi pasaran Asia pagi  ini, harga  memulakan dagangan sekitar paras tumpuan sekitar 1.14800 dan dilihat masih menyambung kenaikan walapun momentum pergerakan harga agak perlahan. Harga menuju ke paras resistance 1.1519 (MagicR1) pada penghujung sesi dagangan Asia. Jika harga terus membuat kenaikan lebih tinggi mengatasi paras tersebut, jangkaan kenaikan seterusnya akan menuju ke paras sekitar 1.1559 (MagicR2). Lonjakan lebih tinggi yang diteruskan harga berpotensi mencapai paras ketinggian terbaru sehingga ke paras sekitar 1.1615 (MagicR3).
Namun jika harga kembali membuat penurunan semula dan bergerak lebih rendah dari paras Magic Pivot 1.1463 hari ini, harga bakal turun menguji paras support terdekat di paras 1.1423 (MagicS1). Kemudiannya, harga akan meneruskan lagi penurunan menuju pula ke paras tumpuan harga pada chart EUR/USD iaitu pada sekitar 1.1367 (MagicS2) sebelum penurunan lebih rendah harga boleh mencecah sehingga ke paras sekitar support pada 1.1327 (MagicS3).
 Setelah keputusan FOMC terjawab, tumpuan akan terarah pula kepada laporan data pekerjaan NFP di Amerika Syarikat pada malam esok. Terus ketatkan kawalan risiko untuk dagangan anda penghujung minggu ini dalam menghadapi berita-berita berimpak besar dalam pasaran semasa. Gunakan indicator Moshed Magic Line untuk mengukur paras-paras yang yang perlu diberi perhatian khususnya pada chart EUR/USD untuk catatan analisis teknikal harian anda.

Paras support: 1.1423, 1.1367, 1.1327.
Paras resistance: 1.1519, 1.1559, 1.1615.


GBP/USD Dijangka Terus Menurun Dengan Situasi Tegang Di UK

Selepas perdebatan di Dewan Rakyat pada Isnin, dilaporkan bahawa kerajaan UK telah berjaya memenangi undian awal terhadap cadangan rang undang-undang pasaran dalaman yang diperkenalkan oleh Perdana Menteri Boris Johnson untuk mengubah perjanjian Brexit.
Namun, rang undang-undang ini tidak disenangi oleh Kesatuan Eropah (EU) yang menyifatkan UK mencemari perjanjian Brexit dan akan menimbulkan banyak permasalahan pada masa akan datang.
Mantan Perdana Menteri UK, David Cameron dan Theresa May turut memberi amaran bahawa pelaksanaan Internal Market Bill tersebut akan merosakkan reputasi global UK.
Pada carta harga bagi pasangan matawang GBP/USD, harga dilihat membuat kenaikan pada sesi Eropah berikutan US dolar bergerak lemah dengan pemulihan semula sentimen pasaran.
Namun kenaikan hanya menguji paras 1.29000 di zon SBR (support become resistance) sebelum membuat penurunan semula di sesi New York.
Harga kembali turun di bawah paras 1.28500 dengan harga bergerak di sekitar paras tersebut pada dagangan yang bersambung di sesi Asia pagi ini selepas gagal melepasi paras sokongan Moving Average 50 (MA50) pada pergerakan 1 jam harga.
 Dengan jangkaan kebimbangan terhadap keputusan UK serta keretakan hubungan bersama EU, harga berkemungkinan akan meneruskan penurunan menuju semula zon support pada 1.27600.
Penurunan lebih rendah harga akan menuju zon support sekitar 1.26700-1.26400.
Sebaliknya jika harga membuat kenaikan melepasi zon SBR 1.29000, harga akan menuju ke paras tumpuan pada 1.3000 iaitu pada zon SBR yang lebih tinggi.
Pelabur akan memberi tumpuan pada data pekerjaan UK yang akan diterbitkan di sesi Eropah sementara data ekonomi AS akan diteliti pada sesi New York.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Powell Jadi ‘Kompas’ Pandu Arah EUR/USD Lebih Rendah Semula

Seperti diberi harapan palsu, pelabur kecewa menyaksikan kejatuhan semula harga pada carta pasangan mata wang EUR/USD di penghujung minggu selepas pada mulanya memberi isyarat untuk pergerakan bullish.
Ini berlaku berikutan kesan reaksi pasaran terhadap ucapan oleh Pengerusi Federal Reserve (Fed) Jerome Powell pada simposium Jackson Hole yang menyatakan bahawa bank pusat akan meneruskan kenaikan kadar faedah yang agresif untuk menurunkan kadar inflasi di Amerika Syarikat (AS).
Ibarat kompas kepada pelabur, nilai US dolar telah melonjak dengan ketara susulan petunjuk hawkish oleh Powell itu selepas persoalan tersebut berlegar-legar dalam pasaran sepanjang minggu lalu.
Wakil bank pusat Eropah juga memberi petunjuk yang hawkish untuk meneruskan kenaikan kadar di Eropah, namun Euro gagal untuk membendung pengukuhan yang dipamerkan US dolar.

Jika diteliti pada dagangan Jumaat lalu, harga pada mulanya menunjukkan corak kenaikan selepas melonjak dari paras sokongan 0.99500 dan hampir mencapai ke paras rintangan 1.01000.
Namun, harga gagal untuk meneruskan kenaikan lebih tinggi apabila pengukuhan semula US dolar telah menekan kembali harga ke bawah paras pariti 1.0000.
Menutup dagangan untuk sesi terakhir minggu lalu sekitar 0.99600, harga juga dilihat kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD dengan jangkaan harga yang cenderung untuk melanjutkan penurunan pada minggu ini.
 Pembukaan sesi Asia di awal minggu ini, harga dilihat masih menyambung penurunan walaupun pergerakan harga masih perlahan.
Paras support minggu lalu pada 0.99000 dijangka akan diuji sebelum ditembusi untuk harga mencatatkan paras terendah terbaru 20 tahun.
Sasaran untuk penurunan yang diteruskan adalah untuk menuju ke sekitar 0.98000.
Namun jika kenaikan harga berlaku, rintangan pada 1.0000 bakal diuji semula untuk harga melepasi paras pariti tersebut.
Kenaikan lebih tinggi yang diteruskan masih dilihat akan mensasarkan pada rintangan pada 1.0100 yang gagal dilepasi minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Terjadi Pada Pasaran Mata wang Di Awal Minggu

Permulaan pasaran sesi Asia menyaksikan raja mata wang US dolar kembali didagangkan stabil setelah menyusut rendah pada dagangan akhir minggu.
US dolar sudah berada di bawah tekanan berikutan jangkaan pelabur yang dikurangkan untuk kenaikan lebih besar dalam kadar faedah Federal Reserve (Fed) setelah menyaksikan inflasi Amerika Syarikat yang terus melambung tinggi pada bulan Jun.
Menjadi tumpuan pelabur pada minggu ini adalah mesyuarat polisi FOMC yang dijangkakan bakal menaikkan kadar faedah sebanyak 75 mata asas. Namun, terdapat juga sedikit jangkaan untuk peluang kenaikan 100 mata asas oleh pelabur.
Krisis tenaga terus membataskan keuntungan mata wang euro, apatah lagi bacaan data PMI pembuatan dan perkhidmatan terbaharu menunjukkan kesan sekatan ke atas Rusia kekal memberi impak ke atas aktiviti ekonomi Eropah.
 Kedua-dua sektor menunjukkan penguncupan pada bulan Jun, di mana masing-masing dipengaruhi oleh kemerosotan dalam output dan pesanan baharu buat kali pertama sejak penutupan Covid-19 pada awal 2021.
Perincian yang membimbangkan ialah penurunan paling ketara dalam aktiviti perniagaan di ekonomi utama Eropah, Jerman dengan bacaan komposit jatuh ke tahap paling lemah sejak Jun 2020.
Mata wang pound turut merosot walaupun pasaran melihatkan peluang tinggi untuk Bank of England (BOE) menaikkan kadar sebanyak 50 mata asas pada minggu depan.
Beralih kepada mata wang Asia, dolar Aussie diniagakan sedikit rendah dengan tumpuan pelabur kini terarah kepada data inflasi Australia pada hari Rabu.


Pasaran Dijangka Pasif Minggu Ini Digerakkan Oleh Sentimen Berisiko

Dagangan pada minggu ini dijangka akan bergerak perlahan dengan kekurangan data-data penting yang menghiasi pasaran sementara sentimen semasa pasaran masih memberikan kegusaran terhadap para pelabur.
Pada minggu lalu, keputusan mesyuarat polisi empat bank pusat utama yang diumumkan pada hari yang sama tidak memberikan impak yang ketara terhadap pergerakan pasaran.
Perkembangan rundingan dagang antara Amerika Syarikat dan China juga masih tidak meyakinkan para pelabur untuk kedua-dua ekonomi terbesar dunia itu bakal mencapai persetujuan dalam masa yang terdekat.
Kebimbangan terhadap pasaran minyak mentah pula sudah mulai reda selepas insiden serangan ke atas fasiliti terbesar minyak di Arab Saudi. Menteri Tenaga Arab Saudi telah mengumumkan bahawa operasi minyak mentah akan kembali pulih sepenuhnya dalam jangka masa yang singkat.
 Menteri Luar Arab Saudi menyatakan bahawa jika benar serangan yang dilancarkan adalah dari Iran, itu merupakan satu pengisytiharan perang.
Perkembangan Brexit juga masih belum memberikan gambaran yang jelas ke arah mencapai persetujuan rundingan susulan kenyataan yang dikemukakan oleh Ketua Suruhanhaya Eropah pada minggu lalu berhubung kelonggaran pada isu sempadan Ireland.
Presiden Amerika Syarikat Donald Trump dilaporkan akan mengadakan pertemuan bersama Perdana Menteri UK Boris Johnson untuk mewujudkan rundingan dagang yang akan bermula pada Julai tahun hadapan.
Dagangan dolar Australia dilihat mengalami penurunan pada dagangan minggu lalu dan pasaran turut menjangkakan bank pusat Australia bakal menurunkan kadar faedah dengan potongan 25 mata asas untuk mesyuarat 1 Oktober minggu hadapan.
Dagangan dolar New Zealand akan menjadi tumpuan pada minggu ini berikutan pengumuman keputusan mesyuarat polisi monetari oleh Reserve Bank of New Zealand (RBNZ) pada Rabu.


Adakah EUR/JPY Akan Meneruskan Siri Penurunan Harga Untuk Dagangan Penghujung Minggu?

Matawang Euro untuk dagangan penghujung minggu kekal lemah sementara pelabur menunggu data yang menjadi tumpuan utama pada malam ini iaitu bacaan GDP Amerika Syarikat untuk suku tahun pertama 2019.
Ahli majlis bank pusat Eropah, Olli Rehn dalam ucapannya hari ini menyentuh berkenaan kadar faedah dalam temubual yang diadakan.
Beliau berkata beberapa ahli majlis berpendapat bahawa penetapan kadar faedah di paras yang rendah berkemungkinan akan berterusan sehingga tahun hadapan.
Dalam keadaan ekonomi yang tidak menentu dan pertumbuhan yang lemah, adalah perlu untuk bank pusat meneruskan dasar monetari yang merangsangkan ekonomi.
Persoalannya adalah pada tempoh kadar pertumbuhan ekonomi di zon Eropah yang perlahan. Jika situasi tersebut dikenalpasti sebagai pertumbuhan yang perlahan untuk jangka masa yang panjang, justeru dasar monetari yang longgar lebih diperlukan.
Faktor-faktor sebegini akan dibincangkan pada mesyuarat 5 Jun ini dan bank pusat akan mengambil keputusan yang terbaik berdasarkan situasi semasa.
Jika diperhatikan pada pergerakan harga bagi pasangan matawang EUR/JPY semalam, momentum penurunan harga jelas ditunjukkan dengan sekitar 100 pips penurunan dicatatkan semalam.
 Harga yang turun dari paras Magic Pivot semalam menguji paras support 124.300 berhampiran support MagicS2 pada indicator Moshed Magic Line semalam sebelum pergerakan harga mula mendatar.
Harga yang cuba membuat penurunan lebih rendah mencatatkan paras terendah yang baru sekitar paras 124.100 sebelum kembali membuat kenaikan ke paras Magic Pivot 124.590 pada indicator Moshed Magic Line hari ini.
Jika harga gagal menembusi kenaikan lebih tinggi dari paras Magic Pivot tersebut, jangkaan kenaikan harga akan kembali menguji paras tumpuan pada 125.000 berhampiran paras resistance MagicR1 sebelum kenaikan lebih tinggi dilihat akan dituju pada sekitar 125.400.
Namun jika harga terus menyambung penurunan semalam, harga bakal mencatatkan paras terendah semasa yang baru pada EUR/JPY berkemungkinan menuju ke paras sekitar support 123.565 (MagicS2) atau lebih rendah lagi boleh mencecah ke paras 122.923 (MagicS3).
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line hari ini untuk membantu anda mengawal risiko dalam dagangan harian.

Paras support: 123.948, 123.565, 122.923.
Paras resistance: 124.973, 125.615, 125.998.


7 Berita Data Ekonomi Penting Tumpuan Pasaran Minggu Ini (14-18 November 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Minit Mesyuarat RBA (Selasa 8.30 Pagi): Pasaran bakal meneliti butiran lanjut minit selepas mesyuarat bank pusat Australia (RBA) yang dilihat semakin memperlahankan pengetatan dasar sebelum ini. Kenaikan kadar faedah mula diturunkan berbanding peningkatan agresif pada mesyuarat-mesyuarat terdahulu.
Laporan Data Pekerjaan UK (Selasa 3.00 Petang): Sektor buruh di UK bakal dipantau oleh bank pusat England (BOE) dalam penetapan dasar monetari seterusnya. Bacaan laporan yang suram dijangka akan menjejaskan rentak pengetatan dasar oleh BOE.
Data Indeks Harga Pengeluar AS (Selasa 9.30 Malam): Data PPI AS akan diberi tumpuan pelabur yang boleh menjadi isyarat awal kepada perbelanjaan pengguna. Bacaan untuk bulan Oktober diramalkan sedikit meningkat berbandig bulan sebelumnya.
 Data Inflasi UK (Rabu 3.00 Petang): Terus menjadi kebimbangan di UK, kadar inflasi kekal berada di paras tertinggi 40 tahun. Ramalan terhadap inflasi yang bakal meningkat lebih tinggi pada Oktober akan terus membebankan bank pusat dalam penetapan dasar monetari.
Data Inflasi Kanada (Rabu 9.30 Malam): Bank pusat Kanada (BOC) turut dilihat mula memperlahankan pengetatan dasarnya sebelum ini, namun keputusan mungkin berbeza dengan jangkaan kadar inflasi untuk bulan Oktober yang melonjak.
Data Jualan Runcit AS (Rabu 9.30 Malam): Kadar jualan di Amerika diramalkan bertumbuh dengan baik pada Oktober meskipun kadar inflasi pada bacaan data yang diterbitkan minggu lalu menunjukkan penurunan. Bacaan yang meningkat akan menyokong peningkatan nilai US dolar.
Laporan Data Pekerjaan Australia (Khamis 8.30 Pagi): Pertambahan pekerjaan di Australia pada Oktober diramalkan sedikit tinggi berbanding September. Namun, apa yang bakal menambah tekanan terhadap RBA untuk penetapan dasar adalah jangkaan kadar pengangguran untuk terus meningkat.


Yuan China Jadi ‘Raja’ Minggu Ini, USD Macam Mana Pula?

Raja mata wang US dolar mungkin menamatkan dagangan minggu ini dalam kerugian ketika pelabur menantikan lebih banyak data ekonomi dari Amerika Syarikat untuk mengukur laluan dasar Federal Reserve (Fed).
Ini diperlihatkan dengan penyusutan dolar greenback daripada paras tertinggi 2 setengah bulan berbanding yen pada sesi Eropah.
Pun begitu, mata wang yen kekal berada di bawah tekanan ekoran perbezaan dasar monetarinya dengan Amerika Syarikat yang terus menaikkan kadar faedah lebih tinggi.
Sementara itu, hasil bon AS 10 tahun yang menjadi sumber kekuatan mata wang gergasi itu terus berundur dari paras ketinggian 4 bulannya tetapi masih berada di atas 4.00%.
Pasaran kini menantikan satu lagi data untuk diterbitkan pada sesi New York, iaitu laporan PMI perkhidmatan tinjauan ISM AS.
 Melihat pergerakan pasaran lebih meluas, mata wang euro diniagakan sedikit meningkat dengan didagangkan sekitar harga 1.0620 berbanding US dolar.
Dagangan pound pula terus melemah di bawah paras harga 1.2000 berbanding greenback selepas bekas Perdana Menteri Boris Johnson mengatakan bahawa perjanjian baru antara Kesatuan Eropah (EU) dan UK akan sukar mendapat kelulusan.
Selain itu, dolar Aussie dan New Zealand cuba untuk bangkit lebih jauh daripada kerugian yang dicatatkan sebelum ini dengan dorongan daripada jangkaan pemulihan ekonomi lebih kuat di China.
Susulan data pembuatan China yang kukuh dikeluarkan pada hari Rabu, ia dilihat masih menyokong kedua-dua mata wang itu untuk didagangkan lebih tinggi.
Mata wang yuan juga kekal kukuh, di mana ia ditetapkan untuk menutup dagangan minggu ini dengan kenaikan 0.8% susulan data ekonomi yang memberangsangkan.
Berminat belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Data Ini Melemahkan US Dolar, US ISM Manufacturing

Data sektor pembuatan AS (US ISM manufacturing index) susut kepada 57.2 dari 57.7 sebelum ini. Jangkaan pasaran bagi data kali ini ialah 57.2 yang sejajar dengan bacaan Mac.
Indeks tempahan baru merekodkan penyusutan kepada 64.5 dari 65.1 di mana terdapat kejatuhan dalam indeks pengeluaran kepada 57.6 dari 62.9 sebelum ini.
Indeks pekerjaan mengukuh mendadak kepada 58.9 dari 54.2 sebelum ini yang akan melonjakkan keyakinan dalam data pekerjaan NFP pada Jumaat.
 Komponen harga meningkat kepada 70.5 dari 68.0 sebelum ini yang menunjukkan terdapat kenaikan harga dalam sektor pembuatan. Indeks eksport juga mengukuh kepada 59.0 dari 55.0 yang akan megurangkan kebimbangan kepada penguatan US dolar.
Sebelum ini data PMI sektor pembuatan pula merekodkan kejatuhan kepada 53.3 dari 53.4.
Walaubagaimanapun, bacaan keseluruhan ISM akan melonjakkan keyakinan dalam tren sektor pembuatan dan mengekalkan The Fed di landasan yang betul untuk kenaikan kadar tahun ini.
US dolar gagal mendapat sokongan dari data ini, dengan Usd/Jpy jatuh 40 pip, manakala emas menguat 50 pip selepas 40 minit data ini dikeluarkan.


Pengumuman Peletakan Jawatan Theresa May Bakal Beri Impak Baru Terhadap GBP

Matawang dolar Euro didagangkan positif pada permulaan minggu ini berikutan faktor majoriti undian yang memihak kepada parti pro-Eropah pada undian pilihanraya yang berlangsung pada penghujung minggu lalu.
Parti pro-EU menduduki dua per tiga kerusi dalam pilihanraya parlimen, memberi kelebihan berbanding pihak pembangkang nasionalis.
Pilihanraya melibatkan 28 negara dalam Kesatuan Eropah dan sejumlah 751 kerusi dipertandingkan untuk ahli parlimen Eropah. Parlimen ini akan menentukan keputusan buat Kesatuan bagi 5 tahun akan datang melibatkan pengawasan sempadan, autonomi negara dan juga hubungan Britain bersama Kesatuan Eropah.
Matawang dolar Amerika Syarikat pula tidak menunjukkan perubahan pergerakan harga yang ketara. Dagangan USD masih lemah berbanding Yen pada minggu lalu ekoran kebimbangan yang semakin meningkat berhubung isu perang dagang antara Washington dan Bejing dan juga perang teknologi.
 Sementara matawang yang menjadi tumpuan pada penghujung dagangan minggu lalu adalah Pound Sterling apabila berita sensasi dilaporkan berkenaan Perdana Menteri Britain, Theresa May yang mengumumkan peletakan jawatan beliau pada Jun ini selepas gagal memecah kebuntuan terhadap sokongan kepada pelan Brexit beliau selama ini.
Dagangan GBP dijangka volatile namun bakal kembali mengukuh semula dengan peningkatan peluang ‘no-deal’ Brexit diramalkan oleh para pelabur.
Berbanding Euro, GBP telah berjaya mengekalkan siri kenaikan harga 14 hari berturut-turut ekoran perspektif negatif pelabur terhadap dagangan GBP dalam pasaran sehingga pengumuman peletakan jawatan Theresa May dilaporkan.
Bagi matawang komoditi, selain dipengaruhi oleh data ekonomi domestik, dolar AUD dan NZD khususnya bakal digerakkan oleh sentimen pasaran terutama perkembangan pada isu perang dagang AS-China yang masih berlarutan.


GBP/USD Diramal Jatuh Lagi? Tapi Harga Dah Berjaya Panjat 130 Pips

Harga lonjak sehingga 130 pips setelah cecah paras terendah terbaru 6 minggu pada carta pasangan mata wang GBP/USD di dagangan sesi-sesi akhir minggu lalu.
Adakah ini memberi isyarat untuk perubahan trend bullish? Atau sekadar pembetulan harga yang berlaku didorong oleh aktiviti profit taking di hujung minggu?
Pelabur masih menjangkakan US dolar cenderung untuk menyambung pengukuhan pada minggu ini, dan berkemungkinan akan menambahkan lagi tekanan buat Pound.
Penurunan mingguan sekitar 350 pips berlaku minggu lalu, dan tidak mustahil penurunan yang sama atau lebih besar akan dipamerkan pada minggu ini.
Penurunan terendah minggu lalu mencecah sekitar 1.19150 sebelum harga melantun di sesi New York Jumaat lalu melepasi zon 1.20000 mencapai ketinggian sekitar 1.20500 di penghujung sesi.

Menyambung pembukaan dagangan awal minggu ini, harga sedikit susut dari paras penutupan tersebut dan berlegar di zon 1.2000 di sesi Asia.
 Turut berada di atas paras Moving Average 50 (MA50) pada rangka masa 1 jam di carta GBP/USD menjadi isyarat awal untuk pergerakan bullish setelah harga berjaya melonjak melepasinya minggu lalu.
Kenaikan jika berjaya diteruskan dilihat akan menuju ke paras 1.21000. Setelah berjaya tembusi, kenaikan akan dilanjutkan pula ke zon tumpuan 1.22000.
Namun, jika US dolar kekal kukuh dan menekan harga jatuh ke bawah, zon 1.19000 dilihat akan menjadi tumpuan untuk diuji minggu ini.
Jika zon tersebut gagal menahan harga jatuh lebih rendah, paras 1.18000 dilihat menanti untuk dicecah harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenyataan Rasmi Polisi Monetari Oleh Bank of Canada

Bank of Canada (BoC) mengekalkan kadar faedah di paras satu peratus dalam pengumuman yang dibuat pukul 11 malam pada Rabu. Berikut adalah kenyataan polisi oleh bank pusat.
Ekonomi global membangun secara beransur-ansur seperti jangkaan Laporan Polisi Monetari (Monetary Policy Report, MPR) pada Oktober. Di Amerika Syarikat, pertumbuhan pada suku ketiga melebihi ramalan tetapi masih dijangka merekod pertumbuhan sederhana beberapa bulan akan datang. Pertumbuhan semakin kukuh di negara maju. Harga minyak mentah pula telah naik lebih tinggi dan keadaan kewangan semakin baik. Prospek ekonomi dunia masih tidak menentu dengan perkembangan geopolitik dan polisi perdagangan.
 Data terkini Kanada sejajar dengan jangkaan pada Oktober di mana pertumbuhan bergerak sederhana tetapi masih kekal di atas potensi pada separuh kedua 2017. Pertumbuhan pekerjaan adalah kukuh dan gaji menunjukkan peningkatan, yang disokong oleh perbelanjaan pengguna yang mampan pada suku ketiga. Pelaburan perniagaan terus menyumbang kepada pertumbuhan pada separuh pertama dan perbelanjaan awam infrastruktur turut terbukti menyumbang pertumbuhan. Namun, eksport kini jatuh lebih daripada jangkaan pada suku ketiga. Walaubagaimanapun, data perdagangan terbaru menyokong unjuran MPR di mana pertumbuhan eksport akan berterusan disokong permintaan asing yang semakin kukuh. Sektor perumahan pula terus bergerak sederhana seperti jangkaan.
Inflasi sedikit tinggi daripada jangkaan dan akan terus dilonjakkan dalam jangka pendek oleh faktor sementara seperti harga gasolin. Petunjuk inflasi-teras telah mengukuh sejak beberapa bulan lalu, berikutan masalah kecil ekonomi yang terus diserap. Kajian semula terhadap akaun suku-tahunan negara yang lepas menunjukkan paras pertumbuhan yang tinggi. Walaubagaimanapun, ini tidak akan memberi implikasi yang signifikan kepada ‘output-gap‘ kerana kajian semula turut menunjukkan jumlah potensi pengeluaran yang tinggi. Walaupun dengan pekerjaan dan kadar penyertaan yang meningkat, petunjuk lain menunjukkan masih lagi terdapat masalah kecil (slack) dalam pasaran buruh.
Berdasarkan jangkaan terhadap inflasi dan evolusi risiko dan ketidaktentuan yang dikenalpasti pada MPR Oktober, Governing Council berpendapat pendirian semasa monetari adalah bersesuaian. Dengan kadar faedah lebih tinggi adalah perlu di masa akan datang, Governing Council akan terus berhati-hati, dipandu oleh data-data ekonomi akan datang dalam menilai sensitiviti ekonomi terhadap kadar faedah, evolusi kapasiti ekonomi dan dinamika pertumbuhan gaji serta inflasi.


AUD/USD Teruskan Kenaikan Selepas Minit Mesyuarat RBA Diterbitkan

Minit mesyuarat bank pusat Australia yang diterbitkan pada sesi Asia pagi ini (Selasa) menjadi tumpuan bagi pelabur meneliti butiran lanjut mesyuarat yang berlangsung pada awal April.
Jika diteliti, Reserve Bank of Australia (RBA) komited untuk mengekalkan dasar yang longgar serta bersedia untuk meningkatkan pembelian bon sekiranya diperlukan.
Situasi tersebut dilihat tidak menghalang kenaikan yang dipamerkan oleh dolar Australia pada sesi Asia pagi ini susulan sentimen pasaran di awal minggu menyokong dagangan mata wang komoditi.
Namun, dapat dilihat kenaikan harga pada carta pasangan mata wang AUD/USD mula perlahan menuju pembukaan pasaran sesi Eropah.
Kelebihan kekal dimanfaatkan oleh dolar Aussie di awal minggu dengan penyusutan US dolar menyambung corak pergerakan pada minggu lalu.
Lonjakan harga semalam mencapai paras ketinggian pada 0.77800 sebelum susut dan menutup dagangan pada zon RBS (resistance become support) 0.77500.
Harga juga kekal berada di atas paras sokongan Moving Average 50 (MA50) pada rangka masa 1 jam pergerakan harga untuk isyarat trend bullish.
 Memulakan dagangan di sesi Asia pagi ini, harga menyambung kenaikan dari zon RBS 0.77500 dan telah berjaya mengatasi ketinggian semalam untuk menuju ke paras rintangan terbaru pada 0.78300 yang gagal ditembusi pada dagangan Mac lalu.
Kenaikan lebih tinggi bakal mendorong jangkaan harga untuk menuju semula ke paras ketinggian 0.8000 untuk merekodkan paras ketinggian terbaru tahun ini.
Sekiranya harga membuat penurunan semula di bawah zon RBS 0.77500 dan di bawah paras MA50, penurunan dilihat akan kembali menguji zon RBS pada 0.76500.
Seterusnya zon support 0.75700-0.75300 menanti penurunan harga yang lebih rendah diteruskan.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenaikan Inventori Minyak Mentah di AS Meleburkan Usaha OPEC Bagi Membendung Lebihan Bekalan

Harga minyak meningkat pada Khamis kerana didorong oleh kelemahan US Dollar. Namun begitu, kenaikan minyak agak terhad berikutan isu lebihan pasaran yang masih membelenggu pasaran global walaupun OPEC dan pengeluar utama telah mengikat perjanjian untuk membekukan bekalan.
Brent mentah yang juga penanda aras bagi harga minyak antarabangsa diniagakan meningkat sebanyak 36 sen kepada $55.44 setong.
WTI mentah pula melonjak sebanyak 32 sen dalam sesi ini.
Kebanyakan peniaga berkata bahawa kenaikan bagi komoditi ini adalah disebabkan oleh kelemahan US Dollar yang telah kehilangan 3.9 peratus dari puncak tertinggi pada bulan Januari.  Minyak merupakan komoditi yang dinilai berbanding US Dollar, jadi, kelemahan US Dollar merangsang permintaan bagi minyak mentah.
 Namun begitu, kenaikan harga minyak agak terbantut selepas Pentadbiran Maklumat Tenaga Amerika Syarikat (EIA) menunjukkan peningkatan sebanyak 2.84 juta tong terhadap inventori minyak mentah. Angka ini menjadikan kenaikan sebanyak 6.3 peratus sejak pertengahan tahun lalu.
Dalam masa yang sama, EIA juga menganggarkan bahawa inventori minyak mentah dan cecair lain bakal meningkat sebanyak 2.0 juta tong sehari pada suku keempat tahun 2016 kerana didorong oleh peningkatan dalam pengeluaran.
Kenaikan inventori Amerika Syarikat dianggap sebagai meleburkan rancangan OPEC dan non-OPEC untuk mengurangkan inventori minyak mentah sebanya 1.8 juta tong sehari dalam tempoh separuh pertama tahun 2017.
Ini Punca US Dollar Bergelut di Paras Terendah dalam Sesi Asia!


Rundingan Ukraine-Rusia Positif, Tapi Kenapa Matawang Utama Jatuh?

Raja mata wang US dolar terus mempertahankan momentum pengukuhan di tengah keyakinan yang meningkat bahawa Federal Reserve (Fed) akan menaikkan kadar faedahnya pada mesyuarat polisi yang bakal berlangsung pada minggu ini.
Pada sesi Asia, dolar greenback mengukuh pada sekitar paras tertinggi sejak Mei 2020 dengan turut menyusuli peningkatan hasil perbendaharaan AS 10 tahun yang meningkat di atas paras 2%.
Peningkatan yang dipaparkan hasil bon mencerminkan keyakinan pelabur untuk kenaikan kadar faedah, membenam mata wang yen ke paras terendah lima tahun berbanding USD.
Ketika Fed diharapkan hawkish, Bank Pusat Jepun (BOJ) yang turut bermesyuarat pada minggu ini pula dijangka akan kekal dovish meskipun menyatakan kebimbangan terhadap inflasi yang semakin meningkat.
 Sementara itu, Bank Pusat England (BOE) juga akan mengadakan mesyuarat polisi minggu ini yang dijangka bakal meningkatkan kadar faedah sebanyak 25 mata asas.
Walaupun begitu, ancaman terbaharu daripada sekatan ekonomi ke atas Rusia susulan serangannya terhadap Ukraine dilihat akan mempengaruhi keputusan BOE memandangkan impaknya turut dirasai UK.
Mata wang pound meneruskan penurunan ke paras terendah sejak November 2020 pada awal minggu, sementara euro juga suram di paras terlemah hampir dua tahun dengan didagangkan di bawah tahap 1.100 berbanding USD.
Dalam pada itu, rundingan Ukraine-Rusia pada hujung minggu dilaporkan positif berikutan kedua-dua pihak menyatakan terdapat kemajuan dalam perbincangan mereka mengenai perang di Ukraine.
Bagaimanapun, optimisme ini gagal menyokong mata wang utama untuk meningkat, sebaliknya didagangkan lemah berbanding US dolar yang kukuh.